text:
79/2012. (HK 3.) HVKF intézkedése a „Magyar Honvédség Testnevelés és Sportbajnokságok Szabályzata” című szolgálati könyv hatályba léptetéséről.
A honvédelemről és a Magyar Honvédségről, valamint
a különleges jogrendben bevezethető intézkedésekről szóló 2011. évi CXIII. törvény 52. § (1) bekezdése, valamint a
honvédelemről és a Magyar Honvédségről, valamint a különleges jogrendben bevezethető intézkedésekről szóló
2011. évi CXIII. törvény egyes rendelkezéseinek végrehajtásáról szóló 290/2011. (XII. 22.) Korm. rendelet 11. §
p) pontja alapján az alábbi
intézkedést adom ki. 1. Az intézkedés hatálya kiterjed a Honvéd Vezérkar főnök alárendeltségébe tartozó HM szervekre, valamint a
Magyar Honvédség (a továbbiakban: MH) katonai
szervezeteinek összességére.
2. Az intézkedés mellékleteként kiadom „a Magyar
Honvédség Testnevelési és Sportbajnokságok Szabályzata” című szolgálati könyvet1.
3. Ez az intézkedés a közzététele napján lép hatályba,
egyidejűleg „A Magyar Honvédség Testnevelési és Sportbajnokságok Szakutasítása” című kiadvány hatályba léptetéséről szóló 85/2008. (HK 8.) HM HVKF intézkedés
valamint a 117/2010. (HK 5.) HM HVKF intézkedés hatályát veszti.
Dr. Benkő Tibor vezérezredes s. k.,
Honvéd Vezérkar főnöke


type: legislation

jurisdiction: Hungary

text:
28/2010. (II. 16.) Korm. rendelete a Magyar Köztársaság és az Európai Unió közötti Harmadik Kiegészítő Egyetértési Megállapodás kihirdetéséről.
1. § A Kormány e rendelettel felhatalmazást ad a Magyar Köztársaság és az Európai Unió közötti Harmadik Kiegészítő
Egyetértési Megállapodás (a továbbiakban: Megállapodás) kötelező hatályának elismerésére.
2. § A Kormány a Megállapodást e rendelettel kihirdeti.
3. § A Megállapodás hiteles angol nyelvű szövege és magyar nyelvű fordítása a következő:
József nádor tér 2–4, H–1051 Budapest Fax No.: (+36 1) 79 50 327
Szabadság tér 8–9, H–1054 Budapest Fax No.: (+36 1) 428 25 23
„KIEGÉSZÍTŐ EGYETÉRTÉSI MEGÁLLAPODÁS
(Harmadik addendum az Egyetértési Megállapodáshoz)
AZ EURÓPAI UNIÓ ÉS A MAGYAR KÖZTÁRSASÁG között
1. 2008. november 4-én az Európai Unió Tanácsa határozatot fogadott el, 2009/102/EK sz. alatt, melynek értelmében
Magyarországnak 6,5 milliárd euró összegű középtávú pénzügyi támogatást nyújtanak. A támogatás egy
középlejáratú hitel formájában valósul meg a tagállamokra vonatkozó (az Alapszerződés 143. cikke és a 332/2002 sz.
Tanácsi Rendelet alapján) fizetésimérleg rendbe tételét segítő pénzügyi konstrukció keretében, továbbá kapcsolódva
a Nemzetközi Valutaalap (IMF) 2008. november 6-án jóváhagyott készenléti hitelmegállapodás keretében nyújtott
10,5 milliárd SDR (kb. 12,5 milliárd euro) összegű hitelhez és a Világbank 1 milliárd euró összegű hitelnyújtásához.
2. Az Egyetértési Megállapodás (a továbbiakban: „a Megállapodás”), melyet a felek 2008. november 19-én írtak alá,
megállapítja a hitel egyes részleteihez kapcsolódó gazdaságpolitikai kritériumokat, valamint a beszámolási és
ellenőrzési feltételeket. A konkrét gazdaságpolitikai követelmények segíteni fogják az országot abban, hogy folytassa
és fokozza költségvetési konszolidációs erőfeszítéseit, az előrelépést a fiskális irányítás területén, a pénzügyi szektor
szabályozásában, beleértve a felügyelet reformjait és más intézkedéseket, melyek egy prudens, stabilitásra irányuló és
fenntartható gazdaságpolitika érvényre jutását szolgálják. Az első részlet összege 2 milliárd euró, melyet
2008. december 9-én folyósítottak, miután a Hitelmegállapodást 2008. november 19-én megkötötték és teljesültek
a 2009. évi költségvetéssel kapcsolatban megállapított feltételek. A további részletek – nem végleges jelleggel –
2009 első, második, illetve negyedik negyedévére voltak ütemezve.
3. 2009 februárjában a Bizottság szolgálatai – az IMF munkatársaival közösen – elvégezték a program első ellenőrzését.
A Bizottság szolgálatai megállapították, hogy a 2 milliárd euró összegű, második részlet folyósításának feltételei
teljesültek. Másfelől, megállapodás született arról, hogy a GDP 0,7%-ának megfelelő kiegészítő kiadáscsökkentő
intézkedések ellenére a 2009. évre vonatkozó költségvetési deficitcélt kis mértékben módosítani szükséges a GDP
2,6%-ról a GDP 2,9%-ra, tekintettel a 2009-es romló növekedési kilátásokra – a 2008. őszi kormányprogram
elindításakor várt 1%-os csökkenéssel szemben, a vizsgálat idején 3–3,5%-os csökkenést jeleztek előre. Az első
Kiegészítő Egyetértési Megállapodásban a deficitcél felülvizsgálatára, valamint a hatóságok által közzétett,
a megtakarításokhoz és strukturális intézkedésekhez, illetve a pénzügyi szektor területén tett további
kötelezettségvállaláshoz kapcsolódó számos kiegészítő gazdaságpolitikai feltétel rögzítésére került sor. A Gazdasági
és Pénzügyi Bizottsággal való egyeztetést követően, az első Kiegészítő Egyetértési Megállapodást 2009. március 11-én
írták alá, a 2 milliárd euró összegű második részletet pedig március 26-án folyósították.
4. A Bizottság szolgálatai – az IMF szakértőivel közösen – 2009 májusában elvégezték a program második felülvizsgálatát,
melynek keretében értékelték a harmadik részlethez kapcsolódó konkrét feltételek megvalósulását. Az ellenőrzést
végző küldöttség megállapításai, valamint a magyar hatóságok teljesítési nyilatkozata alapján, miután konzultáltak
a Gazdasági és Pénzügyi Bizottsággal, a harmadik részlethez kapcsolódó – az Egyetértési Megállapodásban és
a Kiegészítő Egyetértési Megállapodásban rögzített – gazdaságpolitikai kritériumok teljesítettnek tekinthetők.
Nevezetesen a fiskális területen és a strukturális reformok vonatkozásában elért eredmények kielégítők; a pénzügyi
szektor és felügyelet szabályozása vonatkozásában a feltételek nagyjából teljesültek, bizonyos elemek véglegesítésére
még szükség volt a felülvizsgálat időpontjában. Mivel a gazdasági kilátások jelentősen romlottak, és a GDP 6,7%-os
csökkenése volt várható 2009-re vonatkozóan, a hiánycélt a kormányzat a felülvizsgálati látogatás során a GDP
2,9%-áról 3,9%-ra emelte. Ez további – a GDP 0,8%-át kitevő – főleg a kiadási oldalon végrehajtott kiigazítással
párosult, egy 2010. évre vonatkozó kötelezettségvállalással együtt, a GDP 3,8%-ára rúgó hiányt illetően, valamint
2011-ben 3% alatti hiánycél kitűzésével. 5. 2009 augusztusában és szeptemberében az IMF és a Bizottság szolgálatai közös látogatáson végezték el a harmadik
felülvizsgálatot, a Készenléti Hitelmegállapodáshoz kapcsolódóan. A Bizottság szolgálatai megállapították, hogy
– a változatlan makrogazdasági kilátásokat alapul véve – a hatóságok megfelelő programot nyújtottak be:
megerősítették a kitűzött fiskális célokat. Tekintettel a sokkal kedvezőbb piaci finanszírozási lehetőségekre és
figyelembe véve a Magyarországnak legutóbb – az általános és speciális allokáció keretében – juttatott 991 millió SDR
összegű IMF-allokációt, a magyar hatóságok a nemzetközi támogatás átcsoportosítását kérték, miszerint
a fennmaradó támogatás folyósítására egy hosszabb időszakra kitolva kerülne sor. Szeptember 25-én az IMF
Igazgatótanácsa befejezte a felülvizsgálatot és 55 millió euró folyósításáról döntött, melyet négy egyenlő részletben
történő kb. 800 millió euró összegű folyósítás kell, hogy kövessen a hitelmegállapodás lejártáig (2010. október 5-ig).
Hasonlóképpen, egyetértésre sikerült jutni az EU-támogatás fennmaradó részének átütemezésére vonatkozóan
a következő felülvizsgálattal összefüggésben, oly módon, hogy a tervezett negyedik részlet három részre tagolódik, és
folyósításukra 2010 első három negyedévében kerül sor. A Gazdasági és Pénzügyi Bizottság ennek megfelelő
tájékoztatást kapott 2009 szeptemberében. 6. A Bizottság szolgálatai az IMF szakértőivel együttműködve 2009. november 4–16. között felülvizsgálatot tartottak
annak felmérése céljából, hogy megállapítsák: mennyiben teljesültek a negyedik részlethez kapcsolódó feltételek.
A beszámolási követelményekkel összhangban, a hatóságok havonta beszámoltak a szóban forgó feltételek
teljesítésében elért haladásról. A makrogazdasági kilátások lényegében változatlannak voltak tekinthetők az utolsó
– májusban megtartott – felülvizsgálathoz képest. A hatóságok továbbra is elkötelezettek a túlzott hiány eljárás
keretében kiadott 2009. júliusi Tanácsi ajánlásban elfogadott 2009, 2010. és 2011. évi költségvetési hiánycélokat
illetően. 7. A szakértők megállapításai és a havi előrehaladási jelentések szerint, valamint a hatóságok (2009. november 26-án
aláírt) teljesítési nyilatkozata, és a Gazdasági és Pénzügyi Bizottsággal folytatott konzultációk után, a negyedik
részlethez kapcsolódó gazdaságpolitikai kritériumok – az Egyetértési Megállapodásban és a két Kiegészítő Egyetértési
Megállapodásban rögzített formában – nagyjából teljesítettnek tekinthetők. A kormányzat megfelelő haladást ért el
a GDP 3,9%-át kitevő 2009. évi költségvetési hiánycél irányában, bár továbbra is vannak kockázatok. Benyújtották
a 2010. évi költségvetés tervezetét is, amely 3,8%-os hiánycélt tartalmaz. Jelentős kockázatok vannak azonban,
amelyek a vártnál alacsonyabb állami bevételekben, valamint a távolsági közösségi közlekedés rendszerében és
az önkormányzatok a tervezettnél alacsonyabb megtakarításaiban realizálódhatnak. Ezekre a GDP 0,8%-ának
megfelelő tartalék mostanáig elegendő biztosítékot nyújtott. A hatóságok készen állnak további lépésekre is, negatív
meglepetések esetén. A hatóságok részletesen ismertették a távolsági közösségi közlekedés tervezett átalakítására
vonatkozó elképzelést, mellyel az itt elérni szándékozott költségvetési megtakarításokat támasztják alá még
erőteljesebben. Nevezetesen a Kormány 29 vasútvonal megszüntetéséről döntött 2010. január 1-jétől hatályosan és
2009. december 9-én nyilvánosan bejelentette, hogy a díjak emelkedni fognak. Továbbá (ahogy a Magyar Közlöny
2009. december 11-i számában megjelent) a 2010-es költségvetés részeként szerepel a közösségi közlekedés
támogatásának csökkentése. Haladást értek el a fiskális irányítás területén, továbbá megtették az első lépéseket
az újonnan létrehozott Költségvetési Tanáccsal való együttműködés érdekében is. 2009. december 15-én publikálásra
került egy a költségvetési folyamatokat az új fiskális keretrendszer fényében vizsgáló áttekintés. A pénzügyi szektor és
a strukturális reformok területén megfelelő előrehaladás történt. Nevezetesen a nyugdíjrendszer hosszú távú
fenntarthatósága javult, és számos szociális juttatás célzottsága is jobb hatékonyságot mutat, továbbá
az önkormányzati szektor megtakarításait ösztönző strukturális intézkedések területén is történt előrehaladás.
8. Tekintettel a piaci finanszírozás jobb lehetőségeire, a hatóságok jelezték a 2009. novemberi látogatás során: nem áll
szándékukban igénybe venni a folyó felülvizsgálat befejeződésével hozzáférhetővé váló IMF-támogatást.
Hasonlóképpen, nem kívánják igénybe venni a felülvizsgálatot követően elérhetővé váló EU-támogatást. Ami a még ki
nem fizetett legfeljebb 1 milliárd euró összegű negyedik részletet illeti, az alábbi átütemezésre kerülhet sor: az összeg
folyósítása három további részletben történne 2010 első három negyedévében, 0,3 milliárd euró, 0,3 milliárd euró és
0,4 milliárd euró összegekben. Ez a menetrend a Harmadik Kiegészítő Egyetértési Megállapodásban meghatározott
feltételek felé tett megfelelő előrehaladás és a külső finanszírozási helyzet függvénye. E Megállapodás melléklete
tartalmazza a gazdaságpolitikai feltételeket, melyek alapján az EU-támogatás három – fenti – részlete folyósítható.
9. A Magyar Államadósság Kezelő Központ (ÁKK) speciális számlát nyit a Magyar Nemzeti Banknál (MNB) az Európai Unió
által nyújtott középtávú pénzügyi támogatás kezelésére. Ez a számla az ÁKK MNB-nél lévő euro-számlájának
al-számlája. 10. A jelen – harmadik – Kiegészítő Egyetértési Megállapodást a felek a Gazdasági és Pénzügyi Bizottsággal folytatott
konzultáció után írják alá. 11. A Megállapodásban és az előző Kiegészítő Egyetértési Megállapodásokban és mellékleteikben a beszámolási
követelményekre vonatkozó pontok érvényben maradnak, ha csak azokat nem módosítja kifejezetten a jelen
harmadik Kiegészítő Egyetértési Megállapodás. 12. A melléklet e Kiegészítő Egyetértési Megállapodás szerves részét képezi.
13. A Kiegészítő Egyetértési Megállapodással összefüggésben küldött minden értesítés akkor tekinthető érvényesnek, ha
az írásban történik, a következő címre: Az Európai Unió esetében
Az Európai Bizottság Gazdasági és Pénzügyi Főigazgatóság B–1049 Brüsszel
Fax No.: (+32-2) 296.48.85 Magyar Pénzügyminisztérium esetében Pénzügyminisztérium, Magyarország
József nádor tér 2–4, H–1051 Budapest Fax No.: (+36 1) 795–03–27
Magyar Nemzeti Bank esetében Magyar Nemzeti Bank Szabadság tér 8–9, H–1054 Budapest
Fax No.: (+36 1) 428 25 23 Kelt Brüsszelben 2010. január 21-én és Budapesten 2010. január 15-én négy eredeti angol nyelvű példányban.
Magyar Köztársaság Európai Unió képviseletében: képviseletében: az Európai Bizottság
Oszkó Péter Joaquín Almunia Pénzügyminiszter Az Európai Bizottság tagja
Magyar Nemzeti Bank képviseletében: Simor András a Magyar Nemzeti Bank elnöke
MELLÉKLET
KONKRÉT GAZDASÁGPOLITIKAI KRITÉRIUMOK A Bizottság munkatársainak vizsgálata idejére, amely az egyes részletek folyósításáról hozandó döntést előzi meg,
a magyar hatóságok vállalják, hogy előrehaladást érnek el a költségvetési konszolidáció és a kiadások mérséklése,
a fiskális irányítás reformja, az árstabilitás, a bankszektor stabilitása, a pénzügyi szektor szabályozása és felügyeleti
reformja, valamint a strukturális reformok területén. Negyedik részlet – első részfolyósítás
A: Költségvetési konszolidáció
– Az államháztartás 2009. évi GDP-arányos deficitcélja – 3,9% – elérésének biztosítása a hivatalos 2009. évi
pénzforgalmi deficitcél (a GDP 3,8%-a) megvalósításával a központi kormányzati alrendszerben;
– A kiadások kontrolljának megvalósítása, beleértve az újonnan felállított kincstárnoki rendszer működését is,
melynek biztosítania kell a 2010. évi GDP-arányos deficitcél – 3,8% – elérését. Lépéseket kell tenni a költségvetési
tartalékok megfelelően magas szintjének megőrzése érdekében, kedvezőtlen fejlemények megvalósulása
esetére. B: Fiskális irányítás – A költségvetési szervek jogállásáról és gazdálkodásáról szóló 2008. évi CV. törvény és a módosított
államháztartásról szóló törvény alapján egy új kormányrendelet készítése és elfogadása az államháztartás
működési rendjéről (Áht. végrehajtási rendelete), a költségvetési szervek szintjén a költségvetések készítésének
és végrehajtásának átalakítása a hatékonyság és az átláthatóság növelése érdekében.
– Módosítani kell a Kormány az EU alapok végső felhasználóinak teljesített előlegezések rendszerén (az általános
szabály helyett differenciált szükséges), a források célzottabb felhasználása érdekében.
C: A pénzügyi szektor szabályozása és felügyelete – A pénzügyi szektor támogatására elfogadott állami támogatási intézkedésekről a Bizottság megfelelő időben
történő értesítésének és az intézkedések megfelelésének biztosítása az elfogadott EU-elveknek és az Európai
Bizottság által kiadott útmutatásnak. Nevezetesen, a magyar hatóságok jelentős erőfeszítéseket tesznek a helyzet
rendezésére az FHB feltőkésítésével kapcsolatban (2010 márciusáig), szorosan együttműködve a Bizottsággal.
– A magyar Pénzügyi Szervezetek Állami Felügyelete (PSZÁF) intézkedéseket tesz a fogyasztóvédelem erősítésére,
a PSZÁF-törvény tervezetével összhangban, melyet 2009 végén várhatóan jóváhagy a Parlament. Ezzel
kapcsolatban, a PSZÁF Felügyeleti Tanácsa 2009 végéig fogyasztóvédelmi stratégiát és cselekvési tervet fogad el
2010-re vonatkozóan. D: Strukturális reformok – Folytatni kell a megfelelő intézkedések végrehajtását a tervezett tartós megtakarítások megvalósítása érdekében
a távolsági közösségi közlekedés területén, tekintettel a legalább 30 milliárd forintos költségvetési
előirányzatcsökkentés alátámasztására. Nevezetesen a díjak nőnek, a támogatások csökkennek, továbbá
a felesleges vasútvonalak a bejelentésnek megfelelően megszűnnek. Negyedik részlet – második részfolyósítás
A: Költségvetési konszolidáció
– A 2009. évi GDP-arányos költségvetési deficit az Eurostat 2009. tavaszi költségvetési notifikációja alapján,
összhangban van a 3,9%-os deficitcéllal; – Az államháztartás 2010. évi GDP-arányos 3,8%-os deficitcélja felé előrehaladás történik, melyet a központi
kormányzati alrendszer módosított hivatalos pénzforgalmi deficitcélja (a GDP 3,3%-a) felé tett előrehaladás
támaszt alá, különös tekintettel a kiadások szigorú kontrollján és a költségvetési tartalékok megfelelően magas
szintjének megőrzésén keresztül, kedvezőtlen fejlemények megvalósulásának esetére. B: Fiskális irányítás
– A költségvetési szervek jogállásáról és gazdálkodásáról szóló 2008. évi CV. törvény és a módosított
államháztartásról szóló törvény alapján figyelemmel kell kísérni és értékelni kell az elfogadott államháztartás
működési rendjéről szóló rendelet végrehajtását. Annak érdekében, hogy elősegítsék az új eljárások megfelelő
alkalmazását, a hatóságok a költségvetési szervek részére rendelkezésre bocsátják a szükséges technikai
segítségnyújtást és erőforrásokat egy ÁROP keretében megvalósuló projekt segítségével.
– A kincstárnoki rendszer 6 hónapos tapasztalatai alapján, 2010. április 30-ig áttekintést kell készíteni
az eredményekről és az eljárások megfelelő működéséről, és azonosítani kell az esetleges szükséges
módosításokat. – Figyelemmel kell kísérni a módszert és az EU alapok végső felhasználóinak előlegezett kifizetések átlagos
összegét és erről jelentést kell tenni. C: A pénzügyi szektor szabályozása és felügyelete
– A PSZÁF folytatja és fokozza helyszíni ellenőrzési tevékenységét, különös tekintettel a hitelminőségre és
a tartalékképzésre, beszámolókat készít három nagy bankról 2010. március végére.
– A 2009. évi külső ellenőrzési – a fogyasztóvédelmi funkciók erősítésére vonatkozóan – ajánlások
figyelembevételével, a PSZÁF cselekvési tervet fogad el az ajánlások megvalósítását illetően 2010. április 30-ig.
D: Strukturális reform – Folytatni kell a megfelelő intézkedések végrehajtását a tervezett tartós megtakarítások megvalósítása érdekében
a távolsági közösségi közlekedés területén, tekintettel a legalább 30 milliárd forintos költségvetési
előirányzatcsökkentés alátámasztására. Nevezetesen lépések történnek a hatékonyság növelésére és
megtakarítások elérésére (ideértve a közbeszerzési költségeket és a személyzeti kiadásokat). Az előrehaladás
a vállalati szinten tett lépések és a 2010 első negyedéves pénzügyi eredmény alapján értékelődik.
Negyedik részlet – harmadik részfolyósítás
A: Költségvetési konszolidáció
– Az államháztartás 2010. évi GDP-arányos 3,8%-os deficitcélja felé előrehaladás történik, melyet a központi
kormányzati alrendszer módosított hivatalos pénzforgalmi deficitcélja (a GDP 3,3%-a) felé tett előrehaladás
támaszt alá, különös tekintettel a kiadások szigorú kontrollján és a költségvetési tartalékok megfelelően magas
szintjének megőrzésén keresztül, kedvezőtlen fejlemények megvalósulásának esetére. – A 2011. évi 3% alatti (ESA definíció szerinti) államháztartási hiánnyal teljesen összhangban levő költségvetési
törvénytervezet Országgyűlésnek történő benyújtása. B: Fiskális irányítás – A Költségvetési felelősségről szóló törvény végrehajtása során gyűjtött tapasztalatok alapján a lehetséges
ellentmondások beazonosítása és azok megoldásához szükséges lépések megtétele.
– A fiskális keretrendszerrel teljesen összhangban levő 2011. évi költségvetési tervezet Országgyűlésnek történő
benyújtása. – Az EU-alapokból finanszírozott projektek és programok végrehajtási eljárásában történt változtatások
eredményeiről készített jelentés elkészítése. C: A pénzügyi szektor szabályozása és felügyelete
– A PSZÁF 2010. június végéig véglegesíti a Bázel II Belső Minősítési Rendszeren alapuló érvényesítési-hitelesítési
vizsgálatokat a hitelkockázatokat és a működési kockázatokat illetően, együttműködve a megfelelő belföldi
felügyeletekkel, legalább négy külföldi leánybanknál. – A PSZÁF folytatja és fokozza helyszíni ellenőrzési tevékenységét, különös tekintettel a hitelminőségre és
a tartalékképzésre, beszámolókat készít hat nagy bankról 2010. augusztus végére.
D: Strukturális reformok – Folytatni kell a megfelelő intézkedések végrehajtását a tervezett tartós megtakarítások megvalósítása érdekében
a távolsági közösségi közlekedés területén, tekintettel a legalább 30 milliárd forintos költségvetési
előirányzatcsökkentés alátámasztására. Az előrehaladás a vállalati szinten tett lépések és a 2010 első féléves
pénzügyi eredmény alapján értékelődik.” 4. § (1) Ez a rendelet a kihirdetését követő napon lép hatályba.
(2) E kormányrendelet végrehajtásához szükséges intézkedésekről a nemzetközi pénzügyi kapcsolatokért felelős
miniszter gondoskodik. Bajnai Gordon s. k.,
miniszterelnök


text:
69/2007. (HK 13.) HM VP SZÁT s z a k utasítása az európai fegyverzet-korlátozási, leszerelési, valamint a nemzetközi biztonságpolitikai egyezmények által előírt adatszolgáltatási és ellenőrzési feladatok végrehajtásáról.
A honvédelemről és a Magyar Honvédségről szóló
2004. évi CV. törvény 100. § (3) bekezdésben kapott felhatalmazás alapján – figyelemmel az európai fegyverzet-korlátozási, leszerelési, valamint a nemzetközi biztonságpolitikai szerződések, megállapodások és egyéb dokumentumok végrehajtását tervező és koordináló tárcaközi
bizottságról szóló 2036/1997. (II. 12.) Korm. határozatra
és az európai fegyverzet-korlátozási, leszerelési, valamint
nemzetközi biztonságpolitikai egyezmények a Honvédelmi Minisztériumot és a Magyar Honvédséget érintő feladatainak végrehajtásáról szóló 29/2007. (HK 6.) HM utasításra – az alábbi
szakutasítást adom ki: I. Fejezet Általános rendelkezések 1. A szakutasítás hatálya a Honvédelmi Minisztériumra
(a továbbiakban: HM), a honvédelmi miniszter alárendeltségébe és fenntartói irányítása alá tartozó szervezetekre,
valamint a Magyar Honvédség (a továbbiakban: MH) katonai szervezeteire terjed ki.
2. Jelen szakutasítás rendelkezéseit kell alkalmazni az
Európai Hagyományos Fegyveres Erőkről szóló Szerződés (a továbbiakban: CFE Szerződés), a Bizalom és Biztonságerősítő Intézkedések 1999. évi Bécsi Dokumentuma
(a továbbiakban: Bécsi Dokumentum), a Nyitott Égbolt
Szerződés által előírt adatszolgáltatási és ellenőrzési, valamint a Katonai Információk Globális Cseréje című dokumentum (a továbbiakban: Dokumentum) által előírt adatszolgáltatási feladatok végrehajtására során.
3. A szakutasításban a CFE Szerződés és a Nyitott Égbolt Szerződés által alkalmazott kifejezések magyarázatát
az 1. sz. melléklet tartalmazza.
Értelmező rendelkezések 4. A CFE Szerződés, a Bécsi Dokumentum, a Nyitott
Égbolt Szerződés és a Dokumentum előírásai szerint az el
lenőrzések, értékelések, megfigyelő repülések biztosítása
céljából, a Magyar Köztársaság hagyományos fegyverzetére, harci technikájára, létszámadataira és hagyományos
fegyveres erőinek szervezeti felépítésére vonatkozóan az
MH Műveleti Központ (a továbbiakban: MH MK) bejelentéseket tesz és információt szolgáltat.
5. A CFE Szerződés előírásai szerint szolgáltatott információk:
a) A szárazföldi, valamint légi- és légvédelmi repülő
erők felépítése, elhelyezkedése és létszáma.
b) A CFE Szerződés hatálya alá eső hagyományos
fegyverzet- és harci technika valamennyi kategóriájának
összesített mennyisége.
c) A hagyományos fegyveres erőknél rendszerben lévő
hagyományos fegyverzet és harci technika elhelyezkedése, mennyisége és típusai.
d) Az alkalmazási területen lévő, de nem a hagyományos fegyveres erőknél rendszeresített harckocsik, páncélozott harcjárművek, tüzérségi eszközök, harci repülőgépek és támadó helikopterek elhelyezkedése és mennyisége.
e) A bejelentett helyek és az ellenőrzési objektumok
adatai.
f) Azon helyek területi elhelyezkedése, ahonnan hagyományos fegyverzetet és harci technikát vontak ki.
g) A hagyományos fegyveres erőknél rendszeresítésre
kerülő és rendszerből kivonásra került, CFE Szerződés által korlátozott hagyományos fegyverzet és harci technika.
h) A CFE Szerződés által korlátozott hagyományos
fegyverzet és harci technika alkalmazási területre történő
be- és kilépéséről.
i) Az erők szintjében vagy szervezeti felépítésében bekövetkezett változások.
j) A harckocsik, páncélozott harcjárművek és tüzérségi
eszközök, harci repülőgépek és támadó helikopterek
mennyiségének változásai.
k) A CFE Szerződés által korlátozott harckocsik, páncélozott harcjárművek és tüzérségi eszközök elhelyezkedése, amelyek nem találhatók az adott állam területén.
l) A CFE Szerződés alkalmazási területén áthaladó,
vagy azon belül másik ország területére átlépő hagyományos fegyverzet és harci technika.
m) A CFE Szerződés alkalmazási területén állomásozó
vagy állomásoztatott harckocsik, páncélozott harcjárművek, tüzérségi eszközök, harci repülőgépek és támadó helikopterek.
n) A páncélozott sebesültszállító járművekre vonatkozó adatok. o) A békefenntartó műveletekre vonatkozó adatok.
6. A Bécsi Dokumentum előírásai szerint szolgáltatott
információk:
a) A katonai erők parancsnoki rendszerének felépítésére vonatkozó adatok (katonai szervezetek megnevezése,
alárendeltsége, rendeltetése, aktív vagy nem aktív jellege,
a parancsnokság béke elhelyezésének adatai, az alakulat
rendszeresített békelétszáma, főbb szervezetszerű fegyver- és harci technikai rendszerei).
b) A Bécsi Dokumentumban megadott létszámküszöböket és időtartamot meghaladó létszámnövelés esetén a
növelés vagy aktivizálás célja, a létszámnövekedés mértéke, kezdeti és befejezési időpontja, tervezett helyszíne és
az aktivizálás, növelés során alkalmazott főbb fegyverzet
és harci technikai eszközök száma.
c) A következő évben rendszeresítésre tervezett fegyverrendszerek típusa (megnevezése), összesített mennyisége, és amennyiben ismert, a rendszeresítés helye, illetve
a kiváltott fegyverrendszer típusa.
7. A Dokumentum szerint szolgáltatott információk:
a) A parancsnokság (HM Honvéd Vezérkar) elhelyez
kedése, rendszeresített béke állományának létszáma.
b) A hagyományos fegyveres erők parancsnoki rend
szerének felépítése, a magasabb egységek megnevezése,
alárendeltsége, a parancsnokság béke elhelyezése.
c) A hagyományos fegyveres erők személyi állományára vonatkozó adatok.
d) A főbb fegyver- és harci technikai rendszerek összesített mennyiségére vonatkozó adatok.
e) Az adott állam területén állomásoztatott szárazföldi
erőkre és egyéb haderőnemre vonatkozó adatok.
f) Az adott állam területén kívül állomásoztatott szárazföldi erőkre és egyéb haderőnemre vonatkozó adatok.
g) Az újonnan szolgálatba állított fegyver- és harci
technikai rendszerekre vonatkozó adatok.
8. A Nyitott Égbolt Szerződés előírásai szerint szolgáltatott információk:
a) A feladatba bevonható állomány adatai, feladatai,
illetve az azokban bekövetkezett változások,
b) A feladatok során alkalmazásra kerülő technikai eszközök (repülőgép, szenzor) adataiban, a Nyitott Égbolt
repülőterek adataiban, bekövetkezett változások,
c) A következő évi megfigyelő repülési szándék
negyedévekre, Részes Államokra lebontva.
9. A CFE Szerződés alapján minden Részes Állam jogosult helyszíni ellenőrzéseket végrehajtani, illetve köteles helyszíni ellenőrzést fogadni az éves adatcsere során
közölt információ ellenőrzésére. Az ellenőrzések típusai
az alábbiak lehetnek:
a) A „Bejelentett hely” ellenőrzés során az éves és évközi információcserében megküldött adatok, valamint a
mennyiségi korlátozások betartásának ellenőrzésére kerül
sor. Az ellenőrzés nem utasítható vissza, fogadására mindazon katonai szervezetek kötelezettek, melyek a CFE
Szerződés által korlátozott technikai eszköz típussal rendelkeznek, illetve a CFE Szerződés meghatározásai alapján „ellenőrzési objektumnak” minősülnek.
b) A „Soron kívüli ellenőrzés kijelölt területen” a nem
az ellenőrzési objektumokban tárolt, de a CFE Szerződés
által korlátozott technikai eszközök ellenőrzésére szolgál.
A területen lévő ellenőrzési objektumok ilyen esetben nem
ellenőrizhetők.
c) A „Csökkentések és átminősítések ellenőrzése” a
CFE Szerződés korlátozásainak hatálya alá tartozó eszközök csökkentési folyamatának (átminősítésének) megfigyelését jelenti.
10. A Bécsi Dokumentumban javasolt rendezvények a
Résztvevő Államok között felmerülő – katonai tevékenységekkel kapcsolatos – kétségek eloszlatását, kapcsolataik
javítását, az együttműködés fejlesztését, illetve az adatcsere során megküldött információk és bejelentések értékelését, ellenőrzését szolgálják. A rendezvények az alábbiak lehetnek:
a) Az „Értékelő látogatás” a katonai erőkre és a főbb
fegyver- és harci technikai rendszerekre vonatkozó információ-szolgáltatás helyszínen történő értékelésének végrehajtását jelenti.
b) Az „Kijelölt terület ellenőrzés” egy, a Résztvevő Állam területén kijelölt térségben folytatott vagy feltételezett, bejelentés köteles katonai tevékenység ellenőrzését
jelenti.
c) A „Látogatás légitámaszpontokon és katonai létesítményben” egy, a Résztvevő Állam területén lévő légitámaszpont és katonai létesítmény napi rendszeres tevékenységének bemutatását jelenti, melynek során a Résztvevő Államok képviselői lehetőséget kapnak az alakulat
rendeltetésének, feladatainak, főbb létesítményeinek, napi
tevékenységének megismerésére, értékelésére.
d) A „Főbb fegyver- és harci technikai rendszerek új típusainak bemutatása” a Résztvevő Állam területén rendszerbe állított új típusú fegyver- és harci technikai eszköz
bemutatását jelenti, a többi Résztvevő Állam képviselői
számára.
e) A „Meghatározott katonai tevékenységek megfigyelése” a résztvevő erők létszáma, vagy az alkalmazott eszközök mennyisége miatt a Bécsi Dokumentum előírásai
szerint bejelentési kötelezettség hatálya alá eső katonai tevékenységek, Résztvevő Államok képviselői által történő
megfigyelését jelenti.
11. A Nyitott Égbolt Szerződés az alábbi típusú ellenőrzés végrehajtását teszi lehetővé:
„Megfigyelő repülés” során egy Részes Állam (megfigyelő fél) egy másik Részes Állam (megfigyelt fél) területe felett egy, a Nyitott Égbolt Szerződésben engedélyezett
szenzorokkal felszerelt és hitelesített megfigyelő repülőgéppel, egyeztetett és jóváhagyott repülési terv alapján
légi ellenőrzést – megfigyelő repülést – hajt végre, amely
során légi felvételeket készít a megfigyelt fél katonai (polgári) objektumairól.
II. Fejezet A HM és MH szervezetek feladatai az adatszolgáltatási
kötelezettségek teljesítése során
12. A CFE Szerződés, a Bécsi Dokumentum és a Nyitott Égbolt Szerződés által előírt adatszolgáltatási feladatok végrehatásáért az MH MK a felelős. Az MH MK részletes adatszolgáltatási feladatait jelen szakutasítás 2. sz.
melléklete tartalmazza.
13. A HM Haderőtervezési Főosztály (a továbbiakban.
HM HTF) minden év október 20-ig biztosítja az MH MK
részére – a következő év január 1-jei helyzetnek megfelelően – az MH létszámára vonatkozó adatokat az alábbiak
szerint:
a) Az MH béke rendszeresített állományának összlétszáma (3. sz. melléklet 1. táblázat 1. pontja).
b) Az MH katonai szervezeteinél szolgálatot teljesítő
katona állományra vonatkozó összlétszám (3. sz. melléklet
1. táblázat 2. és 3. pontja).
c) Minden egyes katonai szervezet létszáma lefelé dandár/ezred vagy annak megfelelő szintig, megadva a szervezet parancsnoksági felépítését, megnevezését, alárendeltségét (3. sz. melléklet 2. táblázat).
d) A HM Honvéd Vezérkar főnök közvetlen alárendeltségébe tartozó szervezeteknél szolgálatot teljesítő
katona állomány összlétszáma (3. sz. melléklet 1. táblázat
4. pontja).
e) Az MH központilag irányított szervezeteinél
(dandár/ezred, vagy annak megfelelő pl. a külön elhelyezésben lévő önálló alegység szintig) szolgálatot teljesítő
katona állomány összlétszáma (3. sz. melléklet 1. táblázat
5. pontja).
f) Az MH állományában szolgálatot teljesítő hivatásos
és sorállomány (ha van) béke rendszeresített létszáma
(3. sz. melléklet 3. táblázat szerint).
g) Az aktív szolgálatban lévő tiszt, tiszthelyettes, tisztes állomány összlétszáma, rendfokozatonkénti bontásban
(3. sz. melléklet 17. sz. táblázat).
14. A HM HTF minden év október 20-ig pontosítja az
MH következő év január 1-jétől érvényes béke szervezeti
felépítését az alábbiak szerint:
a) Az MH katonai szervezeteinek parancsnoksági
rendszere, részletezve a szervezetek megnevezését és alárendeltségét dandár/ezred vagy ennek megfelelő szintig.
A közvetlenül a dandár/ezred parancsnoksági szint alatt lévő önálló egységeket, amelyek a dandár (ezred szint feletti
szervezetek közvetlen alárendeltségébe tartoznak (pl. ön
álló zászlóaljakat) olyan adattal kell azonosítani, amely
jelzi, hogy ezek az egységek mely szervezet alárendeltségébe tartoznak.
15. A HM HTF az MH szervezeteinél az aktuális szervezeti felépítést befolyásoló, vagy jelentős méretű létszámváltozást eredményező változásokról tájékoztatja az
MH MK-t az alábbiak szerint:
a) A január 1-jei helyzetnek megfelelően jelentett létszámadatokhoz képest bekövetkező tartós változásokat a
változás hatálybalépését megelőzően 60 nappal kell megküldeni. Jelentést kell tenni bármely szervezet létszámának növeléséről, ha az ilyen növekedés dandár/ezred szinten eléri, vagy meghaladja az 1000 főt, vagy repülőezred,
vagy annak megfelelő szinten az 500 főt, valamint, ha a
létszámnövelés időtartama meghaladja a 21 napot, és mértéke az aktív egységek esetében meghaladja az 1500 főt, az
aktív magasabb egységek esetében az 5000 főt. Jelentést
kell tenni továbbá, ha bármely nem aktív szervezetnél
21 napnál hosszabb időtartamú és 2000 főnél nagyobb
mértékű létszámnövelést, aktivizálást terveznek.
b) A jelentésnek tartalmaznia kell a katonai szervezet
megnevezésére és alárendeltségére, a létszámnövelés vagy
aktivizálás céljára, tervezett létszámemelés mértékére,
a létszámnövelés vagy aktivizálás előrelátható kezdési és
befejezési időpontjára, az aktivizálás tervezett helyére, a
főbb fegyver- és harci technikai rendszerek egyes típusainak mennyiségére, vonatkozó adatokat.
c) Az információkat, az MH MK kezdeményezésére
minden év október–november hónapokban megtartott
adatcsere előkészítő és hitelesítő megbeszélés során pontosítani kell.
16. A HM Hadműveleti és Kiképzési Főosztály
(a továbbiakban: HM HKF) minden év október 20-ig adatokat biztosít az MH szervezeteinek katonai tevékenységéről, amennyiben azok a bejelentési kötelezettség hatálya
alá esnek. A tevékenységről 60 nappal a feladat megkezdését megelőzően részletes tájékoztatást kell szolgáltatni.
Ha a tevékenység a bevont csapatok előzetes értesítése
nélkül történik, úgy a bejelentést a tevékenység megkezdésekor kell megtenni és a 3. sz. melléklet 18. táblázata
szerinti adatokat kell tartalmaznia. A bejelentési kötelezettség hatálya alá az alábbi katonai tevékenységek tartoznak:
a) A katonai tevékenység bejelentés köteles, amennyiben a tevékenység során azon legalább 6000 fő (beleértve
a támogató csapatokat is), vagy legalább 100 db harckocsi,
vagy legalább 150 db páncélozott harcjármű, vagy 75 db
100 mm-es, vagy annál nagyobb űrméretű tüzérségi eszköz vesz rész, illetve előreláthatólag több mint 50 repülőgép (helikopter) bevetés történik.
17. Az MH Összhaderőnemi Parancsnokság (a továbbiakban: MH ÖHP) minden év október 20-ig – az MH MK
kezdeményezésére – megküldi az éves információcsere
összeállításához adatokat, táblázatos formában az alábbiak szerint:
a) A CFE Szerződés hatálya alá eső hagyományos
fegyverzet és harci technika összesített mennyisége, valamint kategóriánkénti és típusonkénti mennyisége (3. sz.
melléklet, 4., 5., 7., 8. sz. táblázatok).
b) Az MH szervezeteinek megnevezése és típusonként
részletezett eszközeik mennyisége abban az esetben, ha a
CFE Szerződés hatálya alá tartozó hagyományos fegyverzet és harci technikai eszköz bármelyik típusával rendelkezik (3. sz. melléklet, 7. és 8. táblázatok szerint).
c) Az MH kijelölt állandó raktárainak (ha van) megnevezése, valamint az ott tárolt, a CFE Szerződés hatálya alá
tartozó hagyományos fegyverzet és harci technika menynyisége és típusa (3. sz. melléklet, 7. táblázat szerint).
d) Az MH ellenőrzési objektumként azonosított, más
szervezetekhez nem tartozó katonai raktárainak, önálló javító és karbantartó egységeinek, katonai kiképző létesítményeinek és katonai repülőtereinek megnevezése, valamint az ott tárolt, a CFE Szerződés hatálya alá tartozó hagyományos fegyverzet és harci technika mennyisége és
típusa (3. sz. melléklet, 7. és 8. táblázatok szerint).
e) Az MH csökkentési helyeinek elhelyezkedése, helységnévvel és földrajzi koordinátákkal azonosítva, valamint az ott tárolt, a CFE Szerződés hatálya alá tartozó hagyományos fegyverzet és harci technika mennyisége kategóriánként és típusonként részletezve (3. sz. melléklet,
7. és 8. táblázatok szerint).
f) A Magyar Köztársaság hagyományos fegyveres erőinél nem rendszeresített harckocsijai, páncélozott harcjárművei, tüzérségi eszközei, támadó helikopterei és harci repülőgépei elhelyezkedése és mennyisége, amennyiben
azok a CFE Szerződés előírásaival összhangban a rendszerből kivonásra kerültek és további rendelkezésre várnak (3. sz. melléklet, 6. táblázat szerint).
g) Azon harckocsik, páncélozott harcjárművek, tüzérségi eszközök, harci repülőgépek és támadó helikopterek
típus szerinti összesített mennyisége, amelyeket az elmúlt
12 hónap során az „exportra váró” kategóriából kivettek és
a hagyományos fegyveres erőkhöz helyeztek át, vagy a
„kivont és rendelkezésre váró” kategóriába áthelyeztek, az
alkalmazási területen kívülre vezényeltek vagy áthelyeztek.
h) A CFE Szerződés szerint kizárólag kutatási és fejlesztési célokra használt harckocsik, páncélozott harcjárművek, tüzérségi eszközök, támadó helikopterek és harci
repülőgépek kategóriánkénti összesített mennyisége
(3. sz. melléklet, 6. valamint a 9. sz. táblázat szerint).
i) A megelőző 12 hónap alatt rendszeresített – a CFE
Szerződés által korlátozott – hagyományos fegyverzet és
harci technika mennyisége és típusa, megjelölve származási helyüket (pl. új gyártmány, az alkalmazási területen
kívülről történő import, vagy a belbiztonsági erőktől történő áthelyezés) (3. sz. melléklet, 10. sz. táblázat szerint).
j) A megelőző 12 hónap alatt a hagyományos fegyveres
erőktől kivont – a CFE Szerződés által korlátozott – hagyományos fegyverzet és harci technika mennyisége és
típusa (3. sz. melléklet, 11. sz. táblázat szerint).
k) A megelőző 12 hónap során az alkalmazási területre
került az érintett Részes Állam hagyományos fegyveres
erőinél rendszeresített, a CFE Szerződés által korlátozott
hagyományos fegyverzet és harci technika mennyisége és
típusa (3. sz. melléklet, 12. sz. táblázat szerint).
l) A megelőző 12 hónap során az alkalmazási területről
kivont és az azon kívül maradó, az érintett Részes Állam
hagyományos fegyveres erőinél rendszeresített, a CFE
Szerződés által korlátozott hagyományos fegyverzet és
harci technika mennyisége és típusa (3. sz. melléklet,
13. sz. táblázat szerint).
m) Az alkalmazási területen belül a „kivont és rendelkezésre váró” kategóriából a megelőző 12 hónap alatt
visszavont eszközök típusa, mennyisége és a visszavonás
oka (3. sz. melléklet, 10. sz. táblázat szerint).
n) Harckocsik, páncélozott harcjárművek és tüzérségi
eszközök, amelyek január 1-jén nincsenek a Magyar Köztársaság területén, illetve azon a területen, amit az éves információ csere szerint a felsorolt kategóriák békeidős elhelyezéseként jelentett (3. sz. melléklet, 15. sz. táblázat
szerint).
o) A páncélozott sebesültszállító járműveik összesített
mennyisége és a 18 db ilyen eszköznél nagyobb mennyiséget tartalmazó helyek azonosítása.
18. Az MH ÖHP öt napon belül tájékoztatást küld az
MH MK részére a CFE Szerződés hatálya alá eső hagyományos fegyverzet vagy harci technika bármely kategóriáját érintő, a legutóbbi éves információcsere (beleértve a
legfrissebb változás jelentését is) óta bekövetkezett
mennyiségi változásról (3. sz. melléklet, 14. sz. táblázat
szerint).
19. Az MH ÖHP információt szolgáltat az MH MK részére a CFE Szerződés korlátozásainak hatálya alá eső
technikai eszközök átcsoportosításáról az átcsoportosítást
megelőzően 60 nappal abban az esetben, ha az átcsoportosítás az MH ellenőrzési objektumnak nem minősülő alakulataihoz, katonai szervezeteihez történik.
20. Az MH ÖHP információt szolgáltat az MH MK részére a CFE Szerződés korlátozásainak hatálya alá eső
technikai eszközök „Ellenőrzési Objektumoktól” történő
végleges kivonásáról, a kivonást megelőzően 60 nappal
korábban.
21. Az MH ÖHP információt szolgáltat a legutóbbi
éves információ csere (január 1-jei helyzet) óta a szervezeti felépítésben bekövetkezett állandó jellegű szervezeti
változásokról a változást megelőzően 60 nappal (3. sz.
melléklet, 16. sz. táblázat).
22. A HM Személyzeti Főosztály minden év október
20-ig – az MH MK kezdeményezésére – tájékoztatást
nyújt az MH szervezeteinél az aktuális szervezeti felépítést befolyásoló, vagy jelentős méretű létszámváltozást
eredményező változásokról az alábbiak szerint:
a) Az előző év során behívott vagy önkéntesen bevonult tartalékos állomány létszáma, külön jelölve a 90 napnál hosszabb időtartamra bevonult állomány létszámát.
b) A január 1-jei helyzetnek megfelelően jelentett létszámadatokhoz képest bekövetkező tartós változásokat a
változás hatálybalépését megelőzően 60 nappal kell megküldeni. Jelentést kell tenni bármely szervezet létszámának növeléséről, ha az ilyen növekedés dandár/ezred szinten eléri, vagy meghaladja az 1000 főt, vagy repülőezred,
vagy annak megfelelő szinten az 500 főt, valamint, ha a
létszámnövelés időtartama meghaladja a 21 napot, és mértéke az aktív egységek esetében meghaladja az 1500 főt, az
aktív magasabb egységek esetében az 5000 főt. Jelentést
kell tenni továbbá, ha bármely nem aktív szervezetnél
21 napnál hosszabb időtartamú és 2000 főnél nagyobb
mértékű létszámnövelést, aktivizálást terveznek.
c) A jelentésnek tartalmaznia kell a katonai szervezet
megnevezésére és alárendeltségére, a létszámnövelés vagy
aktivizálás céljára, tervezett létszámemelés mértékére, a
létszámnövelés vagy aktivizálás előrelátható kezdési és
befejezési időpontjára, az aktivizálás tervezett helyére, a
főbb fegyver- és harci technikai rendszerek egyes típusainak mennyiségére, vonatkozó adatokat.
d) Az információkat az MH MK kezdeményezésére
minden év október–november hónapokban megtartott
adatcsere előkészítő és hitelesítő megbeszélés során pontosítani kell.
23. A HM Miniszteri Kabinet minden év október 20-ig
– az MH MK kezdeményezésére – tájékoztatást nyújt az
állami tulajdonban lévő. a CFE Szerződés hatálya alá tartozó, inkurrens haditechnikai eszközökkel kapcsolatos tervekről, a tervezett változásokról.
24. Az MH Szentendrei Kiképző Központ, az MH
Támogató Dandár (a továbbiakban: MH TD) minden év
október 20-ig információt szolgáltatnak az MH MK részére a CFE Szerződés és a Bécsi Dokumentum hatálya alá
tartozó haditechnikai eszközeik mennyiségére és szervezeteik személyi állományának létszámára vonatkozóan.
A technikai eszközök mennyiségének január 1-jei állapotához képest bekövetkezett változásáról – legkésőbb a változás bekövetkezésekor – értesítik az MH MK-t és tájékoztatják az MH ÖHP-t (3. sz. melléklet, 14. sz. táblázat).
25. A HM Fejlesztési és Logisztikai Ügynökség
(a továbbiakban: HM FLÜ) minden év október 20-ig információt szolgáltat az MH MK részére a CFE Szerződés és a
Bécsi Dokumentum szerinti éves adatcsere összeállításához, a kutatás-fejlesztésben lévő, a fent említett dokumentumok hatálya alá tartozó eszközök mennyiségéről. Értesí
ti továbbá az MH MK-t a Rendszeresítési Bizottság döntése alapján a hagyományos fegyveres erőknél rendszeresítésre tervezett, illetve rendszerbe állított eszközökről,
valamint a haditechnikai eszközökre kiadott export-import
engedélyekről és az inkurrencia szerződések kidolgozásáról.
26. A HM Tervezési és Koordinációs Főosztály minden év október 20-ig tájékoztatást nyújt az MH MK részére a tervezett szervezeti változásokról, valamint az aktív
szolgálatban lévő tiszt, tiszthelyettes, tisztes állomány
összlétszámáról rendfokozatonkénti bontásban a következő év január 1-jei helyzetnek megfelelően (3. sz. melléklet 17. sz. táblázat).
27. A HM Hadtörténeti Intézet és Múzeum minden év
október 20-ig tájékoztatást nyújt az MH MK részére a kezelésében lévő, a CFE Szerződés hatálya alá tartozó haditechnikai eszközökről.
III. Fejezet A CFE Szerződés, a Bécsi Dokumentum
és a Nyitott Égbolt Szerződés által előírt ellenőrzések,
megfigyelő repülések 28. Az MH MK a Külügyminisztérium, a HM és más
társ-minisztériumok felelős szervezeteivel együttműködve felelős a Magyar Köztársaságba érkező külföldi ellenőrcsoportok tevékenysége során a feltételek biztosításáért.
IV. Fejezet Feladatok a CFE Szerződés szerinti
„bejelentett hely ellenőrzés” fogadásakor
29. Az MH MK parancsnoka az ellenőrzési szándék
bejelentését követően kijelöli a kísérőcsoport parancsnokát, aki a továbbiakban felelős a kísérőcsoport összeállításáért és a feladatok koordinálásáért. A kísérőcsoport
parancsnok a bejelentés adatai alapján feldolgozza az ellenőrzésre vonatkozó információkat.
30. Az MH MK az ellenőrzést megelőzően legalább
36 órával értesíti a A CFE Szerződés szerinti „bejelentett
hely ellenőrzés” fogadásában érintett katonai szervezetek
parancsnokait. Az értesítés tartalmazza az ellenőrcsoport
nemzetiségére, létszámára, érkezésének időpontjára és
szükség esetén a légi és földi szállítóeszközök készenlétbe
helyezésére vonatkozó információkat. Az értesítés alapján
a parancsnok végrehajtja alárendeltjei kiértesítését, intézkedik a parancsnoki tájékoztatók szövegének és a bejelentett helyvázlatok, továbbá a technikai eszközök nyilván
tartásának pontosítására és a szükséges információvédelmi rendszabályok bevezetésére (a parancsnoki tájékoztatók formátumát és a bejelentett hely vázlatokkal szemben támasztott követelményeket a 4. és az 5. sz. mellékletek tartalmazzák).
31. A kísérőcsoport az ellenőrcsoport megérkezését
követően lefolytatja a beléptetési eljárást. A beléptetési eljárást követően az ellenőrcsoport, leghamarabb egy, legkésőbb 16 órán belül kijelöli az első ellenőrizni kívánt bejelentett helyet. A kísérőcsoport parancsnok az ellenőrcsoport parancsnokának a bejelentett helyre és a parancsnoki
tájékoztató kért időpontjára vonatkozó bejelentése alapján
jelentést tesz az MH Központi Ügyeletének (a továbbiakban: MH KÜ), amely intézkedik a bejelentett hely és az
elöljáró szervezetek kiértesítésére. A kísérőcsoport parancsnoka HM FLÜ logisztikai biztosítást végző tisztjével
egyezteti az együttműködés rendjét, útba indítja az előkészítő részleget úgy, hogy az, az ellenőrcsoport előtt legalább 2 órával korábban érkezzen meg a bejelentett helyre.
32. Az ellenőrzésre kijelölt bejelentett hely parancsnoka az MH KÜ által megküldött értesítési formátumból
szerez tudomást az ellenőrzésről (a bejelentést követően
hat óra áll rendelkezésre a kijelölt bejelentett hely felkészítésére). Az értesítés tartalmazza az ellenőrzésre kijelölt bejelentett hely megnevezését, azonosító számát, a bejelentett helyen lévő ellenőrzési objektumok megnevezését,
azonosító számaikat, az ellenőrzés kezdési időpontját és a
kísérőcsoporttal való kapcsolatfelvétel lehetőségeit. A bejelentett hely kijelölésére vonatkozó értesítés kézhezvételét követően annak parancsnoka intézkedik az alábbi feladatok végrehajtására:
a) a tájékoztatásra kijelölt helyiség berendezésére (egy
25 fő befogadására alkalmas eligazító helyiség) és egy, az
ellenőrök rendelkezésére bocsátandó – 9 fő befogadására
alkalmas – zárható iroda kijelölésére, amelyben zárható
vas iratszekrényt kell biztosítani az ellenőrök felszerelése,
okmányai részére;
b) a híradás megszervezésére (szükség esetén 3–4 kisvagy közép hatótávolságú URH adó-vevő készülék az ellenőrcsoport alcsoportjai közötti kapcsolattartásra az
ellenőrzés során, de az összeköttetés biztosítható a kísérőcsoport szolgálati mobil telefonjaival is);
c) a helyi kísérők kijelölésére (3 fő, az objektumot és a
technikai eszközök elhelyezkedését jól ismerő személy);
d) szállítóeszközök előkészítésére (3–4 terepjáró szgk.
10–18 fő szállítására). Az ellenőrzésre kerülő katonai szervezetek saját eszközeikkel a kijelölt helikopter leszállóhelyről a laktanyába, a laktanyából a kiképzési bázisra,
gyakorlótérre és a laktanyán belül, nagyobb távolságra eső
tároló helyekre történő szállítások során felelősek a személyszállítási feladatok biztosításáért.
e) Az étkezéssel, elszállásolással és a bejelentett helyre
történő szállítással kapcsolatos feladatok végrehajtásáért a
HM FLÜ a felelős.
33. Az előkészítő részleg parancsnoka a bejelentett
helyre történő érkezését követően jelentkezik a bejelentett
hely parancsnokánál (megbízott parancsnokánál), bemutatja nyílt parancsát, szolgálati igazolványát, majd ezt
követően a meggyőződik a végrehajtás feltételeinek meglétéről az alábbiak szerint:
a) Ellenőrzi a bejelentett hely és az ellenőrzési objektum parancsnok(ok) tájékoztatójának tartalmát, egyezteti
az információ csere során jelentett adatokkal (bejelentett
hely megnevezése, azonosító száma, koordinátái, alárendeltség szintjei, ellenőrzési objektumok megnevezése,
azonosító száma, technikai eszközök száma, létszámadatok). Eltérés esetén az eltérés okát a jelentés során indokolni kell (ideiglenes távollét esetén fel kell készülni a távollét időtartamának és az eszközök jelenlegi előtalálási helyének jelentésére). Lehetőség szerint, az ellenőrzés meggyorsítása érdekében kimutatást kell készíteni a technikai
eszközök elhelyezkedéséről.
b) Ellenőrzi és pontosítja a bejelentett hely vázlatát.
c) Az alakulat parancsnokával egyezteti, hogy talál
ható-e a bejelentett hely területén „érzékeny terület (pont)”
ahová a belépés az ellenőrcsoport tagjai részére nem engedélyezhető.
d) Meggyőződik az ellenőrök fogadásához szükséges
egyéb feltételek meglétéről (munkaszobák, összeköttetés,
nemzetközi jogú telefonvonal az ellenőrcsoport részére,
helyi kísérők, szállítóeszközök, egészségügyi biztosítás,
beléptetés az objektumba, étkezés).
e) Hiányosság esetén kéri az alakulat parancsnokát
azok pótlására.
34. A kísérőcsoportból kijelölt előkészítő részleg az
alakulat parancsnoka által kijelölt személlyel közösen fogadja az ellenőr és kísérőcsoportot.
35. A kísérőcsoport parancsnoka az előkészítő részleg
jelentése alapján meggyőződik az alakulat felkészültségéről, ellenőrzi a bejelentett hely vázlatok átadását vagy átadásra történő előkészítését. A bejelentett hely parancsnok
tájékoztatóján részt vesz valamennyi, a bejelentett hely területén elhelyezkedő katonai szervezet képviselője, akik
szükség esetén biztosítják az ún. közös használatúnak minősülő területeken az ellenőrzést.
36. Az ellenőrzési helyre történő megérkezést követően az ellenőrcsoportot – fogadása után – a tájékoztató
helyére kell kísérni, át kell adni a bejelentett hely vázlatát
és a bejelentett hely rangidős parancsnoka rövid általános
tájékoztatót tart (bejelentett hely parancsnoki tájékoztató).
A tájékoztatót követően lehetőséget kell biztosítani az ellenőrök részére a tájékoztató értelmezésére, a vázlat tanulmányozására, az ellenőrizni kívánt objektum kiválasztására.
37. Amennyiben a bejelentett helyen több ellenőrizhető ellenőrzési objektum (katonai szervezet) található az
ellenőrcsoport a bejelentett hely vázlat kézhezvételétől
számított fél órán belül köteles megjelölni, hogy melyiknél
kívánják az ellenőrzést lefolytatni. A kijelölésről a jelenlévő alakulatok parancsnokai (képviselőjük) a helyszínen
szereznek tudomást. A kísérőcsoport parancsnoka az ellenőrzési objektum megnevezéséről jelentést tesz az MH
KÜ szolgálatának.
38. Az ellenőrzési objektum kijelölését követően az ellenőrcsoport részére a kijelölt ellenőrzési objektum parancsnoka tájékoztatót tart, amely a tolmácsolással együtt
sem tarthat tovább egy óránál. A tájékoztató magyarázatot
kell, hogy adjon minden olyan eltérésre, amely a CFE
Szerződés által korlátozott eszközök az ellenőrzési helyen
előtalálható mennyisége, illetve az információcserére
vonatkozó jegyzőkönyv szerint a legutolsó bejelentésben
megadott mennyiségek között áll fenn (a legutolsó bejelentésben szereplő számadatokkal az MH MK kísérőcsoportja rendelkezik) az alábbiak szerint:
a) Amennyiben az ellenőrzési helyen jelenlévő, a CFE
Szerződés által korlátozott fegyverzet és harci technika
száma kisebb, mint a legutolsó bejelentésben megadott
mennyiség, akkor az ilyen magyarázat tartalmazza ezek
ideiglenes elhelyezkedését is.
b) Amennyiben az ellenőrzési helyen jelenlévő hagyományos fegyverzet és harci technika mennyisége meghaladja a legutolsó bejelentésben megadott mennyiséget, a
magyarázat tartalmazza az ilyen többlet eredetét, az eredet
helyéről történő távozásának időpontját, az érkezés időpontját és az ellenőrzési helyen tervezett tartózkodásának
időtartamát.
39. A tájékoztatót követően az ellenőrcsoport részére
lehetőséget kell biztosítani, hogy kérdéseket tegyenek fel a
tájékoztatóval és a bejelentett hely vázlatával kapcsolatosan.
40. A kísérőcsoport parancsnoka biztosítja az ellenőrzés előírásszerű végrehajtását, segítséget nyújt az alakulat parancsnokának a vitás kérdések tisztázásában, meggyőződik arról, hogy a jegyzőkönyvbe a tájékoztatón elhangzott, illetve az ellenőrzés során tapasztalt adatok kerültek-e. Amennyiben az ellenőrcsoport követő ellenőrzést
jelent be, arról jelentést tesz az MH KÜ-nek. Követő ellenőrzés bejelentése esetén biztosítja a követő ellenőrzés végrehajtásának feltételeit, amennyiben követő ellenőrzést
nem jelentenek be, tájékoztatja az MH KÜ-t és intézkedik
az ellenőrzés befejezéséről szóló értesítés kiküldésére.
41. Amennyiben az ellenőrcsoport az ellenőrzés befejezését követően ugyanazon vagy más bejelentett helyen
folytatni kívánja az ellenőrzést, annak helyszínéről tájékoztatja a kísérőcsoportot. Az új ellenőrzés helyszínéről az
érintett alakulat parancsnoka az MH KÜ által továbbított
értesítés útján szerez tudomást.
42. A kísérőcsoport parancsnoka az ellenőrzés logisztikai biztosításának feladatairól egyeztet a HM FLÜ képviselőjével.
43. ,,Érzékeny pont” ellenőrzési szándéka, fényképek,
felvételek készítése esetén az alábbiak szerint kell eljárni:
a) Az ellenőrzést megelőzően az MH MK kísérőcsoport vezetője az ellenőrzött alakulat képviselőjével egyezteti, hogy található-e az objektum területén „érzékeny
pont”.
b) Az ellenőrök nem jogosultak olyan létesítményekbe
vagy azokon belüli olyan területekre belépni, amelyeknél
a belépésre az egyedüli fizikai lehetőséget olyan, személyek által használt ajtók jelentik, amelyek mérete nem haladja meg a két méter szélességet.
c) A kísérőcsoport jogosult megtagadni az „érzékeny
pont”-nak minősített épületbe, tároló helyre, hangárba,
vagy egyéb létesítménybe való belépést. Ilyenkor azonban
minden esetben jelenteni köteles az ellenőrcsoportnak
(az ellenőrcsoport parancsnokának), hogy az épület, tároló
hely, hangár vagy egyéb létesítmény nem tartalmaz a CFE
Szerződés által korlátozott eszközöket. Amennyiben az érzékenynek nyilvánított létesítmény tartalmaz ilyen eszközöket, azok ellenőrizhetőségét biztosítani kell a technikai
eszköz kihozatalával, vagy a létesítményben lévő érzékeny eszközök letakarását követően a beléptetés biztosításával.
d) A CFE Szerződés lehetővé teszi fényképek, videó
felvételek készítését az ellenőrzött katonai létesítményekben, azonban a kísérőcsoport kérheti, hogy jelezzék az
ilyen szándékot, a tevékenységet megelőzően.
e) A CFE Szerződés előírásai lehetővé eszik fényképfelvételek és videó felvételek készítését a technikai eszközök jelenlétének dokumentálása céljából, azonban érzékeny pontokról csak a kísérőcsoport engedélyével készülhet felvétel.
V. Fejezet Feladatok a CFE Szerződés szerinti
„soron kívüli kijelölt terület ellenőrzés”
fogadásakor 44. Az MH MK parancsnoka az ellenőrzési szándék
bejelentését követően kijelöli a kísérőcsoport parancsnokát, aki a továbbiakban felelős a kísérőcsoport összeállításáért és a feladatok koordinálásáért. A kísérőcsoport parancsnoka kijelölését követően értesíti az előre elkészített
fax nyomtatvány segítségével az MH valamennyi szervezetét az ellenőrzésről, egyezteti. A terület és a kezdőpont
kijelölését követően tájékozódik, hogy az ellenőrzés kezdőpontjaként megjelölt hely közvetlen körzetében, mely
katonai szervezetek, milyen tevékenységet folytatnak.
Egyezteti a HM Informatikai és Információvédelmi Főosztály (a továbbiakban: HM IIF) szaktisztjével, hogy a terü
leten van-e olyan objektum mely felett az átrepülés, a belépés tiltott, illetve az MH ÖHP szakreferensével, hogy a térségben milyen katonai tevékenység folyik. A területre történő érkezést követően az ellenőrcsoport tájékoztatást kérhet a területen lévő, nem ellenőrzési objektumnak minősülő katonai szervezetekről vagy létesítményekről.
45. A CFE Szerződés szerinti terület ellenőrzésben
érintett katonai szervezetek parancsnokai az MH MK előzetes értesítését szolgálati úton legalább az ellenőrzést
megelőzően 36 órával kapják meg. Az értesítés tartalmazza az ellenőrcsoport nemzetiségére, létszámára, érkezésének időpontjára, a légi és földi szállítóeszközök készenlétbe helyezésére vonatkozó információkat. Az érintett alakulatok parancsnokai az értesítés alapján végrehajtják az
alárendeltjeik tájékoztatását, intézkednek a parancsnoki
tájékoztatók szövegének, továbbá a technikai eszköznyilvántartások tartalmának pontosítására.
46. Az előzetes értesítés kézhezvételét követően a béke
elhelyezési körleteiken kívül tartózkodó, illetve a CFE
Szerződés szerint nem ellenőrzési objektumként azonosított
alárendeltekkel rendelkező alakulat(ok) parancsnokának
intézkednie kell a szükséges információvédelmi rendszabályok bevezetésére, továbbá a területen tartózkodó alárendeltjeik értesítésére, akik felkészülnek a tájékoztatók megtartására és az esetlegesen a területen tartózkodó technikai
eszközeikkel történő elszámolásra, valamint a szükséges
információvédelmi rendszabályok bevezetésére.
47. A kísérőcsoport parancsnoka az ellenőrzést megelőzően az alábbi feladatokat hajtja végre:
a) A bejelentés alapján tájékoztatja az MH KÜ szolgálatát az ellenőrcsoport érkezésének időpontjáról, az országba történő belépés helyéről, a csoport összetételéről és
távozásának időpontjáról.
b) A terület kijelölését követően felveszi a kapcsolatot
az ellenőrzésre kijelölt területen elhelyezkedő, vagy ott tevékenységet folytató alakulatok parancsnokaival, tájékoztatja őket az ellenőrzés várható programjáról, egyeztetik a
tájékoztatók tartalmát. Tájékoztatja az alakulatok parancsnokát a korábban végrehajtott ellenőrzések tapasztalatairól.
c) Kéri a földi és légi szállítóeszközök kirendelését a
kijelölt indulópontra, pontosítja, hogy a biztosított helikopter személyzet milyen képesítéssel rendelkezik (repülhet-e éjszaka, leszállhat-e előkészítetlen helikopter leszállóhelyen). A helikopter ellenőrzésre történő igénybevételének összesített időtartama lehetőség szerint nem haladhatja meg a 60 percet.
d) Meggyőződik az ellenőrök fogadásához szükséges
egyéb feltételek meglétéről (munkahelyiségek, összeköttetés, szállítóeszközök, egészségügyi biztosítás, beléptetés
a területen lévő objektumokba).
48. Magyarországra történő megérkezését követően a
kísérőcsoport fogadja az ellenőrcsoportot, lefolytatja a beléptetési eljárást. Az ellenőrcsoport a Magyar Köztársaság
területére érkezését követően, legkorábban egy, de legkésőbb 16 órán belül megadja az ellenőrizni kívánt terület
földrajzi leírását, továbbá jogosult megjelölni bármilyen,
általa ellenőrizni kívánt létesítményt vagy épületet.
49. Az ellenőrzésre kijelölt területen lévő katonai szervezetek parancsnokait az MH KÜ értesíti az ellenőrzésről,
mely a kijelölést követően, hat órán belül megkezdődhet.
Az értesítés tartalmazza az ellenőrzés kezdési időpontját, a
kijelölt terület földrajzi koordinátáit, a légi és földi szállítóeszközök igénybevételére vonatkozó információkat, az
igénybevétel várható időtartamát, továbbá a kísérőcsoporttal való kapcsolatfelvétel lehetőségeit.
50. A terület kijelölésére vonatkozó értesítés kézhezvételét követően, az érintett katonai szervezet parancsnoka
intézkedik a tájékoztatásra kijelölt helyiség előkészítésére
(25 fő részére), szükség esetén a híradás megszervezésére
(3–4 kis- vagy közép hatótávolságú URH adó-vevő készülék), a helyi kísérők kijelölésére (3 fő, az objektumot vagy
a területet jól ismerő személy), a szállítóeszközök előkészítésére (3–4 terepjáró szgk. 10–18 fő szállítására). A parancsnoki tájékoztatót a 7. sz. melléklet szerinti jelentés
minta alapján kell előkészíteni.
51. A kísérőcsoport parancsnoka a terület kijelölését
követően egyezteti az ellenőrzés ütemtervét az ellenőrcsoport parancsnokával, majd biztosítja az „indulópontra”
történő szállítást. A kijelölt indulópontra való megérkezést
követően az egyeztetésen részt vesz a helikopter szállító
személyzet és a földi szállító járműoszlop parancsnoka is.
52. A nem magyar állampolgárok és a nem az MH állományába tartozó ellenőrök, kísérők felvételét az utas listára az MH ÖHP parancsnoka, az MH MK által összeállított
névjegyzék alapján engedélyezi.
53. A kijelölt területen bejelentett helyként, ellenőrzési
objektumként azonosított katonai szervezet nem ellenőrizhető. Az ellenőrzés során csak olyan katonai szervezet ellenőrizhető, amelyet korábban bejelentett helyként, ellenőrzési objektumként nem jelentettünk be, vagy ha a területen tevékenykedő katonai szervezet olyan bejelentett helyről érkezett, amely nem a kijelölt területen van. Ilyen esetekben a tájékoztatót a területen lévő, tevékenykedő katonai szervezet parancsnoka vagy helyettese tartja. A tájékoztató az alakulat megnevezésére, CFE azonosító számaira (ha van) alárendeltségére, technikai eszközeinek számára (kizárólag a CFE Szerződés hatálya alá eső eszközök), illetve ha az alakulat nem állandó jelleggel települt a
kijelölt területen, az ott folytatott tevékenység jellegére,
időtartamára, a tevékenységben résztvevők számára, technikai eszközeik mennyiségére (csak CFE hatálya alá tartozó) terjedhet ki.
54. Az ellenőrzés folyamán a kísérőcsoport parancsnoka folyamatosan kapcsolatot tart az MH KÜ szolgálatával,
az ellenőrzés során érintett alakulatok parancsnokaival,
valamint a légi és földi szállító személyzettel. Folyamatosan pontosítja az ellenőrzés programját, változások esetén
megteszi a szükséges intézkedéseket, biztosítja az ellenőrzés során az előírt tájékoztatók megtartását, az ellenőrcsoport részéről feltett kérdések megválaszolásához segítséget nyújt.
55. Az ellenőrzés befejezését követően a kísérőcsoport
parancsnoka részt vesz az ellenőri jelentés előkészítésében, a feltett kérdések észrevételek megválaszolásában,
meggyőződik arról, hogy a jegyzőkönyvbe a tájékoztatókon elhangzott, illetve az ellenőrzés során tapasztalt adatok kerültek.
56. Amennyiben az ellenőrcsoport az ellenőrzés befejezését követően egy bejelentett helyen kívánja folytatni
az ellenőrzést, arról az érintett bejelentett hely vagy alakulat parancsnoka az MH KÜ által továbbított értesítés útján
szerez tudomást.
VI. Fejezet Feladatok a CFE Szerződés szerinti
„csökkentés ellenőrzés” fogadásakor
57. A CFE Szerződés korlátozásainak hatálya alá eső
eszközök csökkentését a CFE Szerződés előírásai szerint
az ellenőrzés feltételeinek biztosítása mellett kell végezni.
58. A csökkentési tevékenységek éves tervek szerint, a
végrehajtó szerv kapacitásának figyelembevételével folynak. Minden csökkentési naptári periódus kezdete és vége
a csökkentésre kerülő eszközök típusával és mennyiségével, valamint az alkalmazásra kerülő csökkentési eljárás
meghatározásával a CFE Szerződés végrehajtásában érintett Részes Államok részére bejelentésre kerül.
59. Az MH MK parancsnoka az ellenőrzési szándék
bejelentését követően kijelöli a kísérőcsoport parancsnokát, aki a továbbiakban felelős a kísérőcsoport összeállításáért és a feladatok koordinálásáért.
60. A kísérőcsoport parancsnoka a nemzetközi bejelentés alapján tájékoztatja az MH KÜ-t az ellenőrzésre vonatkozó információkról.
61. A csökkentés ellenőrzéséről szóló értesítést az MH
MK legalább 36 órával az ellenőrcsoport érkezését megelőzően szolgálati úton megküldi a csökkentési hely parancsnokának.
62. A csökkentési hely parancsnoka a bejelentett periódus kezdetétől a végéig (és még három napig) biztosítja a
csökkentési eljárás ellenőrizhetőségét, a technikai eszközök azonosításának (gyári alvázszám, egyes meghatározott fődarabok számainak ellenőrzésével), továbbá a csökkentésről készült Munkanapló (regiszter) megtekintésének lehetőségét.
63. Az ellenőrzés kezdetekor a csökkentési hely vezetője tájékoztatja az ellenőrcsoportot a csökkentési helyen
lévő technikai eszközök típusáról és mennyiségéről, az
adott periódus során megsemmisített eszközök összesített
mennyiségéről, az elvégzett feladatokról, az alkalmazott
csökkentési technológiáról, valamint a csökkentési eljárásba bevont technikai eszközök származási helyéről, a
csökkentési helyre történt érkezésük időpontjáról.
64. Az ellenőrcsoport részére megfelelő munkafeltételeket kell biztosítani.
65. Az ellenőrzés befejezésekor részletes, alvázszám és
fődarab szám szerinti jegyzőkönyv készül a csökkentett
haditechnikai eszközökről.
VII. Fejezet Feladatok a Bécsi Dokumentum szerinti
„értékelő látogatás” fogadásakor
66. Az MH MK parancsnoka az értékelési szándék bejelentését követően kijelöli a kísérőcsoport parancsnokát,
aki a továbbiakban felelős a kísérőcsoport összeállításáért
és a feladatok koordinálásáért.
67. A kísérőcsoport parancsnoka a nemzetközi bejelentés kézhezvételét követően:
a) Tájékozódik az értékelés feltételeinek meglétéről, az
értékelő csoport érkezésének időpontjáról, az országba
történő belépés helyéről, a csoport összetételéről és távozásának időpontjáról. Tájékoztatja az MH KÜ-t a fenti információkról.
b) Intézkedik az érintett katonai szervezet értesítésére,
majd felveszi a kapcsolatot a HM FLÜ logisztikai biztosításért felelős tisztjével, egyezteti a logisztikai biztosítás rendjét.
c) Felveszi a kapcsolatot az értékelő látogatás fogadására kijelölt alakulat parancsnokával és közösen egyeztetik a látogatás programját, a tájékoztató tartalmát, a Bécsi
Dokumentum szerinti adattárban bejelentett technikai eszközök mennyiségét, létszámadatokat.
d) Az értékelésre kijelölt alakulat parancsnoka az értékelő látogatásról az MH MK által az értékelő csoport érkezését megelőzően – 5 nappal korábban, szolgálati úton –
megküldött értesítés alapján szerez tudomást, amely tartalmazza az értékelő csoport nemzetiségére, az értékelés kezdeti időpontjára és a kísérőcsoporttal történő kapcsolatfelvétel lehetőségeire vonatkozó információkat.
68. Az értesítés alapján a kijelölt alakulat parancsnoka
a kísérőcsoport parancsnokával pontosítja az értékelő csoport programját és intézkedik a technikai eszközök számszaki adatainak pontosítására, a tájékoztatásra kijelölt helyiség berendezésére (egy 8–10 főrészére), a helyi kísérők
kijelölésére (1–2 fő), a szállítóeszközök előkészítésére
(szükség esetén), intézkedik továbbá a szükséges információvédelmi rendszabályok bevezetésére.
69. A kísérőcsoport parancsnoka fogadja az értékelő
csoportot, és tájékoztatást nyújt az értékelők részére az
alakulattal egyeztetett programról. Amennyiben az értékelő csoport részéről az előzetes tervektől eltérő igény merül
fel, megteszi a szükséges intézkedéseket és egyeztetést
folytat az alakulat parancsnokával.
70. Az értékelő csoport alakulathoz történő megérkezését követően az alakulat parancsnoka megtartja tájékoztatóját, majd a tájékoztató értelmezését, a kérdések megválaszolását követően, lehetőséget biztosít az értékelő csoport számára az objektum, és az információ csere során
megadott technikai eszközök megtekintésére, valamint a
különböző állománykategóriákkal való találkozásra és beszélgetésre (a parancsnoki tájékoztatót a 6. sz. mellékletben lévő minta alapján kell összeállítani).
71. A kísérőcsoport parancsnoka az értékelő csoport
részéről feltett kérdések megválaszolásához, a vitás kérdések tisztázásához segítséget nyújt az alakulat parancsnokának. A látogatás befejezését követően jelentést tesz az MH
KÜ-nek.
VIII. Fejezet Feladatok a Bécsi Dokumentum szerinti
„terület ellenőrzés” fogadásakor
72. Az MH MK parancsnoka az ellenőrzési szándék
vételét követően kijelöli a kísérőcsoport parancsnokát, aki
a továbbiakban felelős a kísérőcsoport összeállításáért és a
feladatok koordinálásáért. A kísérőcsoport parancsnoka
kijelölését követően végrehajtja – szolgálati úton – az érintett MH alakulatok értesítését és kéri az ellenőrcsoport fogadására és a tájékoztatók megtartására illetékes személyek kijelölését.
73. Az ellenőrzés során a kijelölt területen elhelyezkedő katonai szervezetek felkészülnek az ellenőrcsoport
fogadására, és a tájékoztatók megtartására A tájékoztatókat a 7. sz. melléklet szerint kell elkészíteni.
74. Az értesítés tartalmazza az ellenőrzés kezdési időpontját, a kijelölt terület földrajzi koordinátáit, a légi és
földi szállítóeszközök készenlétbe helyezésére vonatkozó
kérést, a kísérőcsoport parancsnokának nevét, elérhetőségét.
75. Az ellenőrzésre történő felkészülés során a kísérőcsoport parancsnoka az alábbi feladatokat hajtja végre:
a) A bejelentés alapján tájékoztatja az MH KÜ-t.
b) Pontosítja hogy az ellenőrzésre kijelölt térség terüle
tén mely katonai szervezetek, milyen tevékenységet folytatnak. c) Egyezteti a HM IIF szaktisztjével, hogy a térségben
melyek azok a területek melyek felett az átrepülés, illetve a
belépés tiltott, illetve a HM HKF és az MH ÖHP szaktisztjeivel, hogy a térségben milyen katonai tevékenység folyik. A térségben folytatott katonai tevékenységről az ellenőrök részére tájékoztatást kell biztosítani.
d) Felveszi a kapcsolatot az ellenőrzésre kijelölt térségben elhelyezkedő alakulatoktól az ellenőrcsoport fogadására, a tájékoztatók megtartására kijelölt személyekkel, tájékoztatja őket az ellenőrzés várható programjáról. Közösen egyeztetik a parancsnoki tájékoztatók tartalmát, az
ellenőrzés biztosításának feltételeit.
e) Amennyiben a kijelölt területen más Résztvevő Állam fegyveres erői hajtanak végre katonai tevékenységet,
az MH MK haladéktalanul felveszi a kapcsolatot az érintett Résztvevő Állam partner szervezetével és kéri az alakulat értesítését, valamint együttműködésüket az ellenőrzés során.
f) Az ellenőrzés előzetes programjának összeállítását
követően kéri a légi és földi szállítóeszközök kirendelését
az értesítésben szereplő indulópontra. A kérés tartalmazza
az ellenőrzés indulópontjára, a kijelölt terület koordinátáira,
a készenlét időpontjára, az igényelt eszközökre, az igénybevétel előrelátható időtartamára és a kísérőcsoporttal történő
kapcsolatfelvétel módjára vonatkozó információkat.
g) Felveszi a kapcsolatot a szállítóeszközöket biztosító
alakulatok parancsnokaival, pontosítja, hogy a biztosított
helikopter személyzet milyen képesítéssel rendelkezik,
szükség esetén az üzemanyag utántöltés biztosítása érdekében kéri üza. utántöltő gépkocsi telepítését az ellenőrzésre kijelölt térség területén olyan számvetéssel, hogy a
konkrét program ismeretében áttelepíthető legyen.
h) A nem magyar állampolgárok és a nem az MH állományába tartozó ellenőrök, kísérők felvételét az utas listára az MH ÖHP parancsnoka, az MH MK által összeállított névjegyzék alapján engedélyezi.
76. Az ellenőrcsoportot a Magyar Köztársaság területére érkezését követően a kísérőcsoport fogadja, és tájékoztatót tart a kijelölt területről, valamint az ellenőrzés feltételeinek biztosításáról. A tájékoztatón lehetőség szerint
részt vesznek a kijelölt területen lévő parancsnokságok
képviselői, a helikopter szállító személyzet és a földi szállító járműoszlop parancsnoka. Ha az ellenőrcsoport részéről a javasolt programtól eltérő igény merül fel, a kísérőcsoport parancsnoka tájékoztatja az érintett katonai szervezetek parancsnokait az ellenőrcsoport által kért változtatásokról. Egyezteti a kért repülési útvonalat a légi és földi
szállító személyzettel, pontosítja a helikopter utántöltésének lehetőségeit, összehangolja a légi és földi szállítást, a
HM IIF szaktisztjével pontosítja azokat a területeket melyek felett az átrepülés tiltott, ezt követően javaslatot tesz
az ellenőrcsoport parancsnokának az ellenőrzés konkrét
végrehajtására.
77. A kísérőcsoport az ellenőrzés során folyamatosan
kapcsolatot tart az MH KÜ-vel, az ellenőrzés során érintett
alakulatok parancsnokaival, valamint a légi és földi szállító személyzettel. Folyamatosan pontosítja az ellenőrzés
programját, változások esetén megteszi a szükséges intézkedéseket.
78. Amennyiben olyan katonai szervezet ellenőrzését
kéri az ellenőrcsoport, amely béke elhelyezési körletén kívül tartózkodik, vagy gyakorlatot hajt végre, a katonai
szervezetet az ellenőrzési szándékról a kísérőcsoport vezetője az MH KÜ útján telefaxon, szolgálati úton értesíti.
79. A kísérőcsoport parancsnoka részt vesz az ellenőrzés során érintett alakulatok parancsnokainak tájékoztatóján, az ellenőrcsoport részéről feltett kérdések megválaszolásához segítséget nyújt. Az ellenőrzés befejezéséről
jelentést tesz az MH KÜ ügyeleti szolgálatának.
80. Az ellenőrzés befejezését követően a kísérőcsoport
parancsnoka intézkedik a légi és földi szállítóeszközök készenlétének megszüntetésére, az érintett katonai szervezetek tájékoztatására.
IX. Fejezet Feladatok a külföldön és a Magyar Köztársaság
területén végrehajtott gyakorlat ideje alatti ellenőrzések
során 81. A Magyar Köztársaság területén kívül, a CFE Szerződés és a Bécsi Dokumentum alkalmazási övezetében
végrehajtott gyakorlat időtartama alatt, a gyakorlaton
résztvevő katonai szervezet a CFE Szerződés és a Bécsi
Dokumentum szerinti ellenőrzések során ellenőrizhető.
Az ellenőrzés bejelentése esetén az alakulat és a magyar
fegyverzet-ellenőrzési szervezet értesítése, az ellenőrcsoport fogadása és kísérése a befogadó nemzet felelőssége.
a) A CFE Szerződés szerinti „soron kívüli ellenőrzés”
során az ellenőrcsoport jogosult a CFE Szerződés hatálya
alá tartozó technikai eszközök ellenőrzésére, függetlenül
attól, hogy azok mely Részes Állam fegyveres erőinek állományába tartoznak. Ennek megfelelően az ellenőrcsoport jogosult tájékoztatást kérni és kapni a kijelölt területen lévő katonai szervezet parancsnokától az alárendeltségébe tartozó – CFE Szerződés hatálya alá eső – technikai
eszközök hovatartozásáról, típusáról, mennyiségéről és az
ott-tartózkodás időtartamáról. Az ellenőrzés feltételeinek
biztosítása a befogadó nemzet felelőssége, a területen tartózkodó magyar katonai szervezetre vonatkozó tájékoz
tató és abban szereplő adatok ellenőrizhetőségének biztosítása a magyar katonai szervezet feladata.
b) A Bécsi Dokumentum szerinti ellenőrzés bejelentése esetén az értesítés, az ellenőrcsoport fogadása és kísérése a befogadó nemzet felelőssége. Az ellenőrzés során az
ellenőrcsoport jogosult tájékoztatást kérni és kapni a térségben tartózkodó katonai szervezet parancsnokától a térségben folyó tevékenységről annak jellegéről, kiterjedéséről a résztvevők számáról és a technikai eszközök mennyiségéről. A kijelölt térségben az ellenőrző csoportnak az
ellenőrzés során lehetővé kell tenni a területen lévő katonai szervezetek települési helyének és technikai eszközeinek ellenőrzését. A zárt területek számát és azok kiterjedését, amennyire lehetséges, korlátozni kell. Az ellenőrzés
földről, levegőből vagy egyidejűleg mindkét helyről végrehajtható és maximum 48 órán keresztül tarthat. Az ellenőrzés feltételeinek biztosítása a befogadó nemzet felelőssége, a területen tartózkodó magyar katonai szervezetre
vonatkozó tájékoztató és az abban szereplő adatok ellenőrizhetőségének biztosítása a magyar katonai szervezet
feladata.
c) A CFE Szerződés szerinti „bejelentett hely ellenőrzés” csak a CFE Szerződés hatálya alá eső katonai szervezeteket érintheti, helyszíne a befogadó Részes Állam, CFE
Szerződés hatálya alá eső katonai szervezetének béke elhelyezési körlete lehet. Érintheti a gyakorlaton részt vevő
magyar állomány ideiglenes elhelyezési körletét, amenynyiben az a befogadó alakulat béke elhelyezési körletében
került kialakításra. Az ellenőrzés során az ellenőrcsoportok jogosultak tájékoztatást kérni és kapni a befogadó
nemzethez tartozó „bejelentett helyen” lévő magyar katonai szervezet parancsnokától az alárendeltségébe tartozó
– CFE Szerződés hatálya alá eső – technikai eszközök hovatartozásáról, típusáról, mennyiségéről és az ott-tartózkodás időtartamáról. Jogosultak továbbá a megadott számadatok ellenőrzésére, a technikai eszközök megtekintésére is.
d) A Bécsi Dokumentum szerinti „értékelő látogatás”
csak a Bécsi Dokumentum hatálya alá eső katonai szervezeteket érintheti, helyszíne a befogadó Résztvevő Állam
Bécsi Dokumentum hatálya alá eső katonai szervezetének
béke elhelyezési körlete lehet. Érintheti a gyakorlaton
résztvevő magyar állomány ideiglenes elhelyezési körletét, amennyiben az a befogadó alakulat béke elhelyezési
körletében került kialakításra. Az értékelő látogatás során
az értékelő csoport, tájékoztatást kérhet az objektumban
tartózkodó katonai szervezet parancsnokától az alakulat
tevékenységének jellegéről, a résztvevők számáról és a
technikai eszközök mennyiségéről.
82. Amennyiben az ellenőrzés, értékelés időszakában a
Magyar Köztársaság területén hajtanak végre más államok
katonai szervezetei gyakorlatot vagy egyéb tevékenységet, úgy az MH ÖHP haladéktalanul tájékoztatja az MH
MK-t. Az ellenőrzés, értékelés időszakában a Magyar
Köztársaság területén az ellenőr-, értékelő csoport kíséré
séért, a gyakorlatot, katonai tevékenységet folytató nemzet
értesítéséért, az ellenőrzés, értékelés feltételeinek jelen
szakutasítás V–IX. fejezetei szerinti biztosításáért az MH
MK a felelős.
X. Fejezet Feladatok a Nyitott Égbolt Szerződés szerinti
„megfigyelő repülés” fogadásakor
83. Az MH MK parancsnoka az ellenőrzési szándék
bejelentését követően kijelöli a kísérőcsoport parancsnokát, aki a továbbiakban felelős a kísérőcsoport összeállításáért és a megfigyelő repülés előkészítésért és koordinálásáért. A kísérőcsoport parancsnoka – a bejelentés alapján –
a megfigyelő csoport érkezésének időpontjáról, a beléptetés helyéről, időpontjáról, a csoport összetételéről és a csoport várható távozásának időpontjáról tájékoztatja az MH
KÜ-t. Továbbítja az általános értesítést a megfigyelő repülés fogadásában érintett alárendeltekkel rendelkező szervezeteknek, megküldi a megfigyelő csoport névjegyzékét.
A megfigyelő repülés fogadásában érintett szervezetektől
kéri a kijelölt állomány kirendelését.
84. Felveszi a kapcsolatot a HM FLÜ kijelölt állományával, egyezteti a logisztikai biztosítás rendjét, tájékoztatja az ellenőrzés fogadásának rendjéről (programjáról).
Az étkezéssel, elszállásolással és a szállítással, valamint az
ideiglenes határnyitással kapcsolatos feladatok végrehajtásáért a HM FLÜ a felelős.
85. A feladat elrendelésének kézhezvételét követően a
HM IIF, az MH ÖHP, a HM Térképészeti Közhasznú Társaság (a továbbiakban: HM Térképészeti Kht.) és az MH
Geoinformációs Szolgálat (a továbbiakban: MH GEOSZ)
kijelölt állománya vagy képviselője felveszi a kapcsolatot
a kísérőcsoport parancsnokával. A kísérőcsoport parancsnoka az érintett szervezetek képviselőivel egyezteti a végrehajtás és az együttműködés rendjét, tájékoztatja őket a
rendelkezésre álló adatokról.
86. Az MH ÖHP parancsnoka az MH MK értesítése
alapján intézkedik a kijelölt Nyitott Égbolt repülőtér, megfigyelő repülés fogadására történő előkészítésére, valamint a megfigyelő csoport, a kísérőcsoport és az ideiglenes
határnyitást végzők beléptetésének biztosítására. A Nyitott Égbolt feladatokra kijelölt repülő bázis parancsnoka
az értesítést követően intézkedik a szükséges helyiségek, a
kapcsolattartás és az ellátás biztosítására, valamint a szükséges információvédelmi rendszabályok bevezetésére.
87. A kísérőcsoport parancsnoka a repülőtérre történő
érkezését követően jelentkezik a bázis parancsnokánál, és
pontosítják a megfigyelő repülés végrehajtásához szükséges feltételek biztosítását (fogadó helyiségek, pihenő és
munkahelyiségek, nemzetközi jogú telefonvonal a megfigyelő csoport részére, helyi kísérők, szállítóeszközök,
egészségügyi biztosítás, beléptetés az objektumba).
88. A kísérőcsoport parancsnoka a megfigyelő csoport
megérkezésekor fogadja a megfigyelőket és lefolytatja a
beléptetési eljárást, megtartja az általános, megfigyelő
repülés végrehajtására vonatkozó tájékoztatóját, és felügyeli a szakszolgálatok által megtartandó tájékoztatókat.
A megfigyelő csoport részéről feltett kérdések megválaszolásához segítséget nyújt.
89. Az MH GEOSZ képviselője részt vesz a repülés
előtti tájékoztatókon, segíti a megfigyelő csoport munkáját, javaslatot tesz az időjárási viszonyoknak megfelelően
a repülés időpontjára.
90. Az MH ÖHP biztosítja a hatáskörébe tartozó tájékoztatók megtartását, illetve a megfigyelő repülés végrehajtásában közreműködő légiforgalmi-irányítók, mérnök-műszaki és meteorológus szakértők részvételét. Kijelölt szakértői ellátják a megfigyelő csoportot a repülések
előkészítéséhez és végrehajtásához szükséges repülési,
légi-navigációs és repülésmeteorológiai információkkal
az alábbiak szerint:
a) Képviselője ellenőrzi a megfigyelő fél által átadott
feladattervet, indokolt esetben javaslatot tesz a kísérőcsoport parancsnok részére annak módosítására, felügyeli a
repülési terv kitöltését és a repülési terv engedélyeztetését.
b) Légiforgalmi-irányítási szakértője intézkedik a repülési útvonal által érintett veszélyes légterekben folyó tevékenységek szükség szerinti korlátozására, a polgári
repülésirányító-szolgálattal összehangoltan a megfigyelő
repülés végrehajtásának szavatolására és az igényelt tartalék repülőterek fogadókészségének biztosítására.
c) Repülő-műszaki szakértője vezeti a megfigyelő fél
repülőgépének repülés előtti ellenőrzését, megszervezi a
megfigyelő repülőgép kiszolgálását.
91. A HM IIF képviselője ellenőrzi a megfigyelő csoport feladattervét információvédelmi szempontból, melynek eredményéről tájékoztatja a kísérőcsoport parancsnokát. Amennyiben szükséges és lehetséges, javaslatot tesz a
repülési útvonal módosítására. Szükség szerint értesíti az
érintett szervezeteket az átrepülés időpontjáról. Részt vesz
a repülés során készített felvételek kiértékelésében Sajtónyilvánosság esetén, gondoskodik a titokvédelmi szabályok érvényesüléséről.
92. A feladat befejezését követően az érintett szakállomány végrehajtja a feladat értékelését és összeállítja a feladatról készült jelentést, csatolva a feladat során küldött és
fogadott jelentés formátumokat. Az MH ÖHP a kísérési
feladat befejezését követően továbbítja a megfigyelő repü
lés során felhasznált repülő-üzemanyag töltési napló
másolatának egy-egy példányát az MH MK és az MH
Veszélyes Anyag Ellátó Központ (a továbbiakban: MH
VEK) részére.
93. A HM FLÜ elkészíti és továbbítja a feladatok
végrehajtásával kapcsolatban felmerült költségeket tartalmazó számlát a Nyitott Égbolt Konzultatív Bizottság
által meghatározott formátum alapján. A kísérőcsoport
parancsnok a megfigyelő csoport tevékenységének programját a HM FLÜ képviselőjével folyamatosan egyezteti.
XI. Fejezet Feladatok a Nyitott Égbolt Szerződés szerinti átrepülés
biztosítása során
94. Az átrepülési szándék bejelentést követően a MH
MK parancsnoka kijelöli a készenlétet ellátó személyt, aki
a továbbiak folyamán felelős a feladatok koordinálásáért.
A kijelölt személy ellenőrzi a kapott információkat, tájékozódik a megfigyelő repülőgép átrepülésének várható
időpontjáról, és értesíti a HM Térképészeti Kht.-t és az
MH KÜ-t a fenti információkról.
95. Az átrepülés során folyamatosan kapcsolatot tart a
kijelölt Nyitott Égbolt repülőtérrel, amennyiben az átrepülés során műszaki meghibásodás miatt nem tervezett
leszállást hajtanak végre, megszervezi a kamera fedők
zártságának ellenőrzését és biztosítja a megfigyelő csoport
elhelyezését, ellátását, szállítását.
96. Amennyiben a megfigyelő repülőgép technikai kiszolgálás céljából leszállást tervez magyar Nyitott Égbolt
repülőtéren, akkor az MH MK azonnal tájékoztatja az MH
ÖHP parancsnokát, aki szolgálati úton megküldi az általános értesítést az átrepülésről az átrepülés biztosítási feladataiban érintett szervezeteknek (Nyitott Égbolt repülőtér, HM Térképészeti Kht.). A feladat biztosítására kijelölt
személy összeállítja az átrepülés során leszálló megfigyelő
repülőgép fogadásához, ellenőrzéséhez szükséges okmányokat. Fogadja a megfigyelő csoportot, felügyeli a
kamera fedők zártságának ellenőrzését, a formátumok
kitöltését és továbbítását.
97. A HM FLÜ – az MH MK szolgáltatási igénylése
alapján – megszervezi a megfigyelő csoport szállítását, elhelyezését, étkeztetését. A felmerülő költségekről – együttműködve a megfigyelő csoport parancsnokával – számlát
állít ki.
98. Az MH MK kijelölt képviselőjének a feladata a
technikai kiszolgálást követően addig tart, amíg a megfigyelő repülőgép elhagyja a Magyar Köztársaság légterét.
XII. Fejezet A Nyitott Égbolt Operatív Bizottság 99. Az MH MK évente január 30-ig – A HM-KÜM
Tárcaközi Bizottság ülését követően – Operatív Bizottsági
ülést hív össze a Nyitott Égbolt feladatok tervezése, koordinálása érdekében. Az Operatív Bizottság vezetője az
MH MK parancsnoka.
100. Az ülésen a Nyitott Égbolt feladatok végrehajtásában érintett szervezetek a HM HKF, a HM Védelempolitikai Főosztály, a HM IIF, az MH ÖHP, a HM FLÜ, az MH
GEOSZ és a HM Térképészeti Kht. képviselői vesznek
részt.
101. Az Operatív Bizottság feladata, hogy értékelje,
elemezze a fogadott és a végrehajtott Nyitott Égbolt megfigyelő repüléseket, javaslatot dolgozzon ki a tárgyévi
megfigyelő repülések útvonalaira (célobjektumaira), elemezze és értékelje a Nyitott Égbolt megfigyelő repülések,
fogadásának, és végrehajtásának tárgyi és személyi feltételeit, javaslatot dolgozzon ki a technikai fejlesztésekre,
értékelje és véleményezze a Nyitott Égbolt Konzultatív
Bizottság szakanyagait, illetve javaslatot tegyen a Konzultatív Bizottság ülésein megtárgyalandó szakmai kérdésekre.
XIII. Fejezet Feladatok a CFE Szerződés és a Bécsi Dokumentum
szerinti „ellenőrzések” végrehajtásakor
102. Az MH MK szakállománya a felkészülés során elgondolást alakít ki a végrehajtás rendjére, összeállítja az
ellenőrcsoportot, javaslatot tesz a bevonható állományú
ellenőrök alkalmazására. Önköltséges ellenőrzés esetén
intézkedik az ellenőrzés költségeinek biztosítására, az
angol és orosz nyelvű garancialevél elkészítésére és megküldésére a Katonai Felderítő Hivatalnak. Megküldi a külföldi vendégellenőrök részére az ellenőrzés részadatait,
kéri a bevonható állományú ellenőrök kijelölését, útba-indítását és végzi felkészítésüket, összeállítja a kiutazáshoz
szükséges okmányokat. Pontosítja a célobjektumokat,
tartalék objektumokat jelöl ki, adatot gyűjt, feldolgozza a
korábbi ellenőrzések tapasztalatait, elemzi az adattárak
vonatkozó adatait és ennek alapján, tájékoztató anyagokat
állít össze.
103. Az MH MK szakállománya az ellenőrzés előtt
pontosítja a felkészülés érdekében tett intézkedések végrehajtását, a berendelt és a vendégellenőri állomány ellátásának, szállításának elszállásolásának helyzetét, az ellenőri
felszerelés, ajándékok, repülőjegyek, útlevelek, napidíjak
felvételezését, elosztását. Elkészíti és továbbítja a megfelelő formátumot az ellenőrzés bejelentésére vonatkozóan.
104. Az ellenőrzés során az ellenőrcsoport parancsnoka jelentést tesz az ellenőrcsoport indulásáról, az ellenőrzés főbb mozzanatairól és a csoport haza érkezéséről.
105. Az ellenőrzési feladat befejezését követően az
érintett szakállomány végrehajtja a feladat értékelését,
összeállítja a magyar nyelvű jelentéseket az ellenőrzésről
és a „Mission Report”-ot.
XIV. Fejezet Feladatok a Nyitott Égbolt Szerződés szerinti
„megfigyelő repülés” végrehajtásakor
106. Az MH MK szakállománya végzi a KÜM–HM
tárcaközi bizottság által jóváhagyott megfigyelési feladatok tervezését, a hivatalos csatornákon keresztül a Magyar
Köztársaság aktív kvótájának bejelentését, tervezi a megfigyelő repülések útvonalait, egyeztetést folytat a NATO
tagországok társszervezeteivel és az aktív kvóták felhasználásáról.
107. Az MH MK parancsnoka kijelöli a megfigyelő
csoport parancsnokát, aki a továbbiakban felelős a megfigyelő csoport összeállításáért és a feladatok koordinálásáért. Az MH MK a feladat elrendeléséről – a végrehajtást
megelőzően legalább 5 héttel – tájékoztatja az érintett
szervezeteket. Az elrendelés kézhezvételét követően a
végrehajtásban érintett szervezetek állományából kijelölt
személy felveszi a kapcsolatot a megfigyelő repülés vezetésére kijelölt csoport parancsnokával, tájékozódik a megfigyelő repülés adatairól.
108. A megfigyelő csoport parancsnoka elkészíti a kiutazási engedélyt, illetve a szolgáltatási igényt, amelyeket
legalább két héttel a feladat megkezdése előtt megküld a
HM FLÜ részére.
109. Az igényelt ellátással, szállítással, valamint az
ideiglenes határnyitással kapcsolatos feladatok végrehajtásáért, a feladatok végrehajtásával kapcsolatban felmerült
költségeket tartalmazó számlák összeállításáért a Nyitott
Égbolt Konzultatív Bizottság által meghatározott formátum alapján a HM FLÜ a felelős.
110. Az MH ÖHP parancsnoka a feladat elrendelő
alapján intézkedik a megfigyelő repülőgép és a személyzet
biztosítására, együttműködve a HM Térképészeti Kht.-val
a megfigyelő repülőgép, valamint a kijelölt Nyitott Égbolt
repülőtér előkészítésére és a megfigyelő repülés végrehaj
tására, a megfigyelő csoport tagjainak és az ideiglenes
határnyitást végzők beléptetésének biztosítására. Az MH
MK által összeállított névjegyzék alapján engedélyezi a
nem magyar állampolgárok és a nem az MH állományába
tartozó megfigyelők felvételét az utas listára.
111. A megfigyelő csoport parancsnoka a repülőtérre
történő érkezését követően meggyőződik a feladat-végrehajtás feltételeinek meglétéről.
112. Az MH GEOSZ térképeket biztosít – szükséges
mennyiségben és méretarányban – a feladatok tervezéséhez és végrehajtásához. Biztosítja a megfigyelő repülések
végrehajtásához szükséges repülésmeteorológiai információkat.
113. A feladat befejezését követően az érintett szakállomány végrehajtja a feladat értékelését, és összeállítja a
magyar nyelvű jelentéseket, csatolva a feladat során küldött és fogadott nemzetközi jelentési formátumokat.
Az MH ÖHP kísérési feladat befejezését követően továbbítja a megfigyelő repülés során felhasznált repülő-üzemanyag töltési napló másolatának egy-egy példányát az MH
MK és az MH VEK felé.
XV. Fejezet A HM és az MH szervezetek egyéb feladatai
az ellenőrzések biztosítása során
114. A HM HKF az MH MK kezdeményezésére javaslatot tesz a CFE Szerződés, a Bécsi Dokumentum és a Nyitott Égbolt Szerződés szerinti objektum ellenőrzések, értékelő látogatások, megfigyelő repülések célobjektumaira,
illetve területeire. Képviselője részt vesz az MH MK által
szervezett, objektum, terület kiválasztást egyeztető megbeszélésen.
115. A HM HKF az MH MK kezdeményezésére a bejelentett CFE ellenőri listán és Nyitott Égbolt megfigyelői
listán szereplő állományból ellenőr/kísérő tisztet jelöl ki az
egyezmények szerinti ellenőrzési/kísérési feladatok végrehajtására.
116. A HM FLÜ az európai fegyverzet-korlátozási,
leszerelési, valamint a nemzetközi biztonságpolitikai
egyezmények a Honvédelmi Minisztériumot és a Magyar
Honvédséget érintő feladatainak végrehajtásáról szóló
29/2007. (HK 6.) HM utasítás alapján végzi a CFE Szerződés, a Bécsi Dokumentum, a kétoldalú megállapodások és
a Dayton-i keret-megállapodás, valamint a Nyitott Égbolt
Szerződés által előírt – a Magyar Köztársaság által tervezett és fogadott – ellenőrzések, megfigyelő repülések és
egyéb rendezvények végrehajtásának és fogadásának
logisztikai támogatását, amelyet az MH MK parancsnok
által aláírt kiutazási engedély és szolgáltatási igénylés
alapján szervez és biztosít. A szállás, étkeztetés, szállítás,
határnyitás és egyéb, a feladatok logisztikai biztosítás során a hatályos belső rendelkezések előírásai szerint jár el.
117. A HM FLÜ kijelölt képviselője a nemzetközi
ellenőrcsoportok tevékenységének biztosítása során,
együttműködik a kísérőcsoport parancsnokával a szállás,
étkeztetés, szállítás, határnyitás és egyéb, a feladat végrehajtásához kapcsolódó szolgáltatások megszervezésében.
A feladatok befejezését követően pontosítják a felhasznált
költségkereteket, valamint a külföldi partnerszervezet felé
történő elszámolás rendjét.
118. Az MH TD katonai rendészeket biztosít a Magyar
Köztársaság területén feladatot végző ellenőrcsoportok tevékenységének biztosítása érdekében. A Magyar Köztársaság területére érkező ellenőrcsoportról az MH MK parancsnoka legkésőbb 30 órával az ellenőrcsoport érkezését
megelőzően értesítést küld az MH TD parancsnokának,
amelyben kéri, a katonai rendészek kijelölését a kísérőcsoportba. A feladatra kijelölt katonai rendész járőr parancsnoka felveszi a kapcsolatot a kísérőcsoport parancsnokával a feladat részleteinek pontosítása érdekében, illetve a
feladat megkezdését megelőzően részt vesz a kísérőcsoport parancsnoka által vezetett felkészítésen. A feladat
végrehajtásának teljes időtartama alatt a rendész járőr parancsnoka folyamatosan kapcsolatot tart a kísérőcsoport
parancsnokával, vagy az általa kijelölt személlyel.
119. Az MH TD a Magyar Köztársaság területén fogadott CFE Szerződés és a Bécsi Dokumentum szerinti terület ellenőrzések során – igény esetén – híradó eszközökkel
felszerelt terepjáró személygépkocsikat biztosít.
120. Az MH GEOSZ az MH MK előzetes igénylése
alapján az MH alapellátásában lévő és külön engedéllyel
igényelhető analóg és digitális térképészeti és katona földrajzi anyagokat, továbbá meteorológiai adatokat, időjárás-előrejelzéseket biztosít a fegyverzet-ellenőrzési tevékenységek végrehajtásához.
121. A HM Térképészéti Kht. a Nyitott Égbolt Szerződés szerinti megfigyelő repülések során az Alapító okiratában rögzített feladatok végzéséért felelős.
XVI. Fejezet Záró rendelkezések 122. Ez a szakutasítás a közzétételt követő 8. napon lép
hatályba.
Bali József s. k.,
HM védelempolitikai szakállamtitkár